
D.  George  Ştefan,  Divinitatea  lui 
Isus  si  Casa  scoalelor. 

Nu  e  vorba  de  voevodul  moldovean  din  veacul 
al  şaptesprezecelea,  care,  aventurier  cum  a  fost,  îşi 
va  fi  avut  păcatele  sale,  dar  care,  după  câte  ştim, 
na  suferit  de  slăbiciune  filosofică.  Na  lăsat  nici  un 
volum  de  cugetări  sau  de  studii  teologice,  întrucât 
filosofia  românească,  pe  vremea  lui,  se  reducea  la 
câte-o  vorbă  înţeleaptă,  aruncată  fără  ifos  de  vr’un 
boier  sau  ţăran  sfătos,  iar  teologia  noastră ...  la  Ca¬ 
zaniile  cuviosului  Mitropolit  Varlaam.  In  schimb,  ca 
orice  voevod  român  cu  o  religiositate  măcar  de  du¬ 
zină,  a  zidit  mănăstiri  şi  biserici  şi-a  dăruit  celor 
zidite  de  alţii  —  odoare  şi  parale. 

E  vorba  de  un  George  Ştefan  mult  mai  re¬ 
cent,  trecut  de  curând  prin  Universitatea  din  Iaşi, 
care  —  şi  mai  de  curând  —  în  1926,  a  publicat  în 
editura  „Casei  şcoalelor"  un  volum  de  însemnări 
filosofice  si  literare. 

Până  aici  nimic  extraordinar.  In  orice  caz  ni¬ 
mica  rău.  Dimpotrivă:  o  carte  zămislită  de  preocu¬ 
pările  intelectuale  ale  unui  tinăr  este  un  lucru  cât 
se  poate  de  frumos.  începi  să-ţi  dai  seama  de  pă¬ 
catul  dlui  George,  abia  dupăce  citeşti  cartea.  Ea 
cuprinde  studii  filosofice  şi  cronici  literare,  scrise 

dacă  nu  cu  claritatea  şi  metoda  unui  filosof  rutinat, 
în  orice  caz  cu  entuziasmul  unui  tinăr  pasionat  pentru 
filosofie  şi  literatură. 

Cartea  cuprinde  însă  şi  un  studiu  asupra  „Con¬ 
cepţiei  umane  a  lui  Christ",  în  care  autorul  încearcă 
să  resume  teoriile  lansate  până  acuma  de  diferiţii 
filosofi  asupra  „fiinţei"  lui  Hristos  şi  să  şi-o  arete 
în  sfârşit  şi  pe-a  Dsale.  In  acest  studiu  dl  Ştefan 
părăseşte  terenul  pe  care  s’a  obicinuit  să  umble  şi 

—  străin  cum  e  pe  noul  tărâm  —  calcă’n  străchini. 

Intrun  stil  de  o  stângăcie  de  riporter  şi  cu  o 
ortografie  de  bucătăreasă  amorezată  Dsa  începe 
prin  consideraţii  asupra  libertăţii  cu  care  se  poate 
scrie  astăzi  —  „bine  înţeles  în  chip  relativ"  —  şi 
despre  asemenea  subiecte.  Pe  urmă  îşi  justifică  ca¬ 
drul  mai  larg  al  lucrării  prin  cuvinte  ca  celece  ur¬ 
mează  :  „întrucât  subiectul  cuprinde  în  planul  lui  de 
cercetare  ideală  o  problemă  sintetică  de  caracter 
general  şi  „anume  se  poate  considera  religia  drept 
o  manifestare  naturală,  se  poate  invedera  religia 
drept  un  fenomen  natural  şi  deşirând  această  idee 
urmează  să  ne  întrebăm  care  este  procesul  istoric 
care  a  dat  naştere  acestei  concepţiuni",  ei  bine,  faţa 
de  această  privire  de  ansamblu  trebue  să  ne  ocupăm 
şi  noi  câteva  momente,  tinzând  astfel  să  schiţăm  şi 
mai  ales  să  pregătim  cadrul  lucrării". 

Urmează  câteva  prolegomene  asupra  filosofiei 
moderne,  care  a  stabilit  că  „religia  e  un  obiect  de 
cercetare  ştienţifică  şi  nici  decum  de  credinţă  ab¬ 
surdă".  In  special  e  pus  la  contribuţie  raţionalismul 
francez,  care  a  condus  la  „întâietatea  puterilor  min¬ 
tale  faţă  de  intuiţiile  neverificate  ale  credinţei". 

Pe  urma  progresului  ştiinţei  şi  mai  ales  a  cer¬ 
cetărilor  asupra  textelor  sfinte  —  spune  dl  George 

—  s’a  ajuns  la  concluzia,  că  fenomenele  religioase 
încă  trebuesc  judecate  ca  orice  fenomen  natural. 
Fireşte,  problema  „fiinţii  lui  Christ"  nu  face  nici  ea 
escepţie.  De  aceea  dl  Ştefan  o  va  examina  aşa  cum 
ar  examina  picioarele  unui  cărăbuş.  Dar  înainte  de 
a  face  acest  lucru  Dsa  ne  asigură,  că  concluziile  la 

cari  va  ajunge  nu  îi  sunt  sugerate  de  patronii  săi  întru 
filosofie,  ci  sunt  propriile  Dsale  judecăţi  —  ca  să  nu 
le  zicem  prejudecăţi :  „Amintesc  dela  început  —  scrie 
dl  George  —  şi  amintesc  pe  scurt  ca  să  nu  an¬ 
ticipez  rezultatele  la  care  voiu  [sic !]  ajunge,  că  mi-am 
ales  această  temă,  datorită  faptului  că  era  în  sensul 
vederilor  mele  [tema!  N.  R.J,  aşa  încât  nu  poate  fi 
vorba  de  un  şuvoi  care  m’ar  fi  luat  cu  dânsul". 

Ajuns  în  pragul  problemei,  autorul  schiţează 
trei  feliuri  în  care  a  fost  privită  fiinţa  lui  „Christ" : 
unul  „divin",  al  doilea  „uman",  şi  al  treilea  „un  fel 
de  mijlocie  între  celelalte  două". 

„Mai  întâi  —  spune  dnul  Ştefan  George  — 
Christ  e  înfăţişat  drept  Fiul  lui  Dumnezeu,  prin  ur¬ 
mare  din  aceeaş  substanţă  cu  dânsul,  trăind  în  acelaş 
timp  cu  el,  având  aceleaş  atribute.  Fiul  domneşte 
în  ceruri  de-adreapta  Tatălui,  care,  dacă  memoria 
nu  mă  înşală  [Bravo,  domnule  George !  N.  R.j  ţine 
la  stânga,  asta  pentru  armonia  prupului,  pe  Sf.  Spirit". 
Şi,  pentruca  distincţia  olimpică  a  limbajului  în  care 
discută  tinârul  filosof  să  nu  lase  nimic  de  dorit, 
adaogă:  „Cei  dintâi  oameni,  Adam  şi  Eva,  păcătuind. 
Dumnezeu  le-a  trimitem  drept  ţap  ispititor  [sic !  N.  R.] 
al  păcatelor,  tocmai  pe  Isus.  Pentru  aceasta  dânsul 
a  luat  trup  omenesc  dintro  fecioară,  sa  făcut  om, 
a  predicat  împărăţia  cerurilor,  n’a  fost  înţeles,  şi’n 
sfârşit  a  fost  crucificat"  etc.  „Aceasta  este  —  con¬ 
tinuă  dl  Ştefan  —  în  câteva  cuvinte  concepţia  divină 
a  lui  Christ,  concepţie  susţinută  de  teologi  şi  cu  care 
am  fost  hrăniţi  până  la  intoxicare  cei  mai  mulţi  dintre 
noi  în  copilărie".  [Dupăcum  vedeţi  limbajul  dlui 
George  nu  se  deosebeşte  prea  mult  de  al  tova¬ 
răşului  Bakunin]. 

După  concepţia  „umană",  care  e  şi  a  autorului 
„Cercetărilor  filosofice",  „Christ  a  fost  un  simplu 
om  —  cu  merite  superioare  —  care  a  întemeiat  o 
nouă  credinţă". 

Cât  despre  concepţia  „fiinţării  mitice",  ea  neagă 
realitatea  istorică  a  Mântuitorului  susţinând  că  Hri- 

stos  n’ar  fi  decât  o  invenţie  a  entuziasmului  mesianic 
de  care  a  fost  stăpânit  poporul  jidovesc. 

Dupăcum  am  văzut  dl  Ştefan  George  respinge 
doctrina  despre  divinitatea  lui  Hristos  pe  motivul  că 
„a  fost  intoxicat*'  cu  ea  în  copilărie.  Cu  a  treia  — 
cea  „a  fiinţării  mitice"  —  nu  se  împacă,  fiindcă  ea 
„nu  ne  poate  mulţumi  raţiunea  noastră  suficientă". 
In  chip  fatal  trebue  s’o  primească  deci  pe  cea  de 
a  doua  —  Doamne  fereşte,  nu  sub  influinţa  filoso- 
fiei  raţionaliste,  ci  fiindcă  e  „în  sensul  vederilor" 
Dsale,  pe  care  şi  le  fixase  de  când  teologii  îl  „into¬ 
xicau"  cu  povestea  „ţapului  ispititor",  deci  de  pe 
vremea,  când  Dsa  nu  ştia  nimic  de  existenţa  lui 
Descartes,  Voltaire,  Herder,  Lessing  şi  alţi  filosofi, 
cari  au  slobozit  cugetarea  omenească  din  cătuşile 
teologiei. . . . 

Scurt  şi  cuprinzător:  După  dnul  George  Mân¬ 
tuitorul  lumii  a  fost  „un  simplu  om  —  cu  merite 
deosebite",  ca  Galileu,  Newton,  Pasteur,  Poincare, 
Dante,  Goethe,  Descartes,  Kant,  Sakia-Muni,  Con- 
fucius,  Mahomet  ş.  a.  Ca  „simplu  om",  a  avut  şi 
dânsul  un  temperament  a  lui  [sic!],  care  după  cât 
ni  se  poate  întrezări  [sic!]  din  scrierile  păstrate, 
părea  un  temperament  melancolic,  înclinat  spre  poezie 
şi  lipsit  de  orice  nevoie  de  a-şi  afirma  puterea  de 
voinţă.  —  Şi-asta  ai  ştiut-o  înainte  de  a  citi  pe  Renan, 
dle  George? 

Dar  autorul  mai  ştie  —  asta  o  mărturiseşte 
singur  —  din  Chamberlain  [„Die  Grundlagen  des  XIX 
Jahrhunderts"]  că  Hristos  nici  na  fost  Evreu,  ci 
arian;  că  na  fost  om  cu  şcoală,  dar  „nu  este  esclus 
totuşi  ca  el  să  fi  suferit  influinţa  rabinului  Hillel", 
ori  chiar  şi  a  vr’unei  şcoale  budhiste.  Tinărul  nostru 
filosof  mai  ştie  că  nu  toţi  jidovii  îl  urau  pe  Mântui¬ 
torul,  unii  îl  iubiau  chiar  în  ascuns  —  dovadă  că  un 
anumit  „Nicomed"  [cine-o  mai  fi  şi  ăsta?]  a  cerut 
trupul  lui  Isus  să-l  îngroape. 

Dar  câte  nu  ştie  dl  George ! 

E  timpul  să  ne  întrebăm,  cum  a  ajuns  dl  Ge- 
orge  la  acestei  concluzii  şi  întrucât  are  dreptate 
susţinându-le. 

Oricât  ne-ar  asigura  că  e  original  în  concepţia 
Dsale,  trebue  să  mărturisim  dela  început,  că  şuvoiul 
filosofiei  raţionaliste,  cu  „regalitatea  puterilor  min¬ 
tale",  l-a  răpit  cu  desăvârşire.  Dl  Ştefan  e  robul 
dascălilor  săi.  Dsa  admite  autenticitatea  Evanghe¬ 
liilor  —  dovedită,  fireşte  de  alţii.  In  schimb,  adevă¬ 
rurile  cuprinse  în  aceste  Evanghelii  le  cerne  prin 
sita  Iui  Descartes,  Voltaire,  Herder,  Lessing  şi  Cham- 
berlain.  Cu  ce  drept?  Cu  dreptul  „regalităţii  pute¬ 
rilor  mintale".  Raţiunea  nu  admite  minuni;  minunile 
sunt  cu  neputinţă.  Ele  trebuesc  eliminate  deci  din 
textul  Evangheliilor,  ca  iscodiri  ale  credinţii.  Şi-atunci, 
văduvind  pe  Hristos  de  aureola  minunilor,  nu  mai 
rămâne  din  Mântuitorul  lumii  decât  un  „simplu  om 
—  cu  merite  deosebite",  ca  Galileu,  Newton,  ca  dl 
George  Ştefan,  sau  alţii.  Numai  cât  această  concluzie 
are  o  singură  meteahnă:  e  zidită  pe  o  complectă 
ignorare  a  faptelor  şi  cu  o  logică  beteagă.  Căci 
dacă  Evangheliile  au  fost  scrise  de  martorii  oculari 
ai  faptelor  săvârşite  de  Isus  —  iar  aceasta  o  recu¬ 
noaşte  şi  dl  George  —  atunci  sunt  adevărate  şi 
minunile  ce  se  povestesc  în  ele,  chiar  dacă  fudulia 
raţiunii  ar  fi  lezată  prin  aceasta.  Căci  e  cu  nepu¬ 
tinţă  să  presupună  cineva  că  Evangheliştii  au  fost 
nişte  exaltaţi,  zămislitori  de  basme,  ori  nişte  şarla¬ 
tani  cari  umblă  cu  mâţa  în  sac.  Aşa  numita  pia 
fraus,  de  care  vorbeşte  şi  atât  de  mult  citatul  Cham- 
berlain,  este  o  insultă  la  adresa  Evangheliştilor, 

Oricine  va  citi  Evangheliile  nepreocupat,  se  va 
convinge,  că  nota  lor  esenţială  este  o  simplitate  cla¬ 
sică  şi  o  sinceritate  fără  seamăn.  Au  avut  ei,  Evan¬ 
gheliştii,  ce  scrie  destul,  fără  să  mai  fie  nevoiţi  să 
iscodească.  Ei  au  scris  ce  au  văzut  —  şi  încă  mai 
puţin  decât  au  văzut. 

Şi  apoi  în  potriva  eventualelor  iscodiri  ale  Evan¬ 
gheliştilor  sar  fi  ridicat  întreaga  jidovime  şi  păgână- 
tate.  Era  doar  în  interesul  ei.  Totuşi,  în  general 

aceasta  nu  sa  întâmplat.  Vrăşmaşii  contimporani 
ai  lui  Isus  nu  contestă  minunile  săvârşite  de  Mân¬ 
tuitorul,  ei  contestă  numai  originea  lor  divină.  „Cu 
a  cui  putere  faci  acestea  ?“  —  îl  întrebau  pe  Isus 
arhiereii  şi  bătrânii  norodului.  Sau:  „Cu  domnul 
dracilor  scoate  pe  draci"  —  ziceau  fariseii.  Iar  Mân¬ 
tuitorul  îi  lămuria  cu  câte-o  replică  usturătoare,  tra¬ 
gic  de  usturătoare.  Este  vorba  deci  numai  de  o 
interpretare  falsă.  In  cele  mai  multe  cazuri. 

Filosofii  moderni  —  dela  Descartes  până  la  dl 
Ştefan  —  sunt  mult  mai  tranşanţi  în  deslegarea  pro¬ 
blemelor.  Ca  să  numai  fie  nevoiţi  să-şi  bată  capul 
cu  interpretarea  faptelor,  contestă  faptele  pe  simplul 
motiv  că  mintea  lor  beteagă  nu  le  poate  pricepe, 
iar  credinţa  „nare  dreptul"  să  intervină. 

Dl  George  e  victima  aceleiaşi  erezii  filosofice. 
De  aci  „concepţia  umană  a  lui  Crist,  “la  care  a  ajuns 
sfidând  mărturia  sfintelor  Evanghelii",  în  a  căror 
autenticitate  crede  totuşi. 

Dsa  se  crede  un  apologet  al  libertăţii  cugetării 
şi  e  victima  despotismului  raţionalist.  A  citit,  pro¬ 
babil,  pe  Descartes,  pe  Voltaire,  pe  Diderot,  pe 
D’Alambert,  pe  Herder,  pe  Lessing  —  ori  cel  puţin 
un  manual  de  introducere  în  filosofie  —  dar  nu  pare 
a  fi  citit  pe  sf.  Evanghelişti,  pe  sf.  Pavel,  pe  sf.  Ioan 
gură  de  aur,  pe  fericitul  Augustin  —  ne  mai  vorbind 
de  marea  mulţime  a  apologeţilor  divinităţii  lui  Isus, 
din  vremile  mai  nouă.  Ori  dacă  întâmplător  i-a  citit, 
na  înţeles  din  ei  nimic.  Şi  totuşi  aceştia  sunt  titanii 
umanităţii,  cari  au  zidit  —  pe  temelia  învăţăturii  lui 
Isus  —  cultura  modernă,  în  esenţa  ei  permanentă. 

Dl  George  citează  în  prefaţa  cărţii  sale  câteva 
cuvinte  lapidare  din  de  curând  convertitul  Giovanni 
Papini:  „Aşi  dori  să  vă  fac  să  pricepeţi,  că  pier¬ 
derea  credinţă  ori  cucerirea  unui  adevăr  metafizic 
pot  fi  evenimente  tot  aşa  de  tragice  şi  de  dramatice 
ca  şi  fuga  unei  amante  sau  cucerirea  unei  doamne". 
Când  citezi  cu  entuziasm  asemenea  cuvinte,  logic  e 

să  le  aprofundez!  şi  să  le  fructifici  în  viată.  Dl  Ştefan 
George,  în  loc  să  facă  acest  lucru  —  care  i-ar 
şedea  aşa  de  bine  unui  tinăr  cu  preocupări  serioase 
—  umblă  să-şi  îmbete  semenii  cu  braga  filosofică 
a  „concepţiei  umane  despre  Christ". 

„Vai  de  celce  se  sminteşte,  dar  mai  vai  de  cel 
prin  care  vine  sminteala".  Şi  —  de  astă  dată  —  cel 
prin  care  vine  sminteala  este  „Casa  şcoalelor". 

După  câte  ştiu  statul  nu  şi-a  brevetat  nici  un 
sistem  filosofic.  La  nici  o  universitate  din  ţară  nu 
există  măcar  o  catedră  de  filosofie  creştină.  N’are 
dreptul  să  se  supere  deci  nime,  dacă  o  instituţie  a 
statului,  cum  e  „Casa  şcoalelor",  nu  tipăreşte  numai 
Biblia  şi  Catehismul  ortodox,  [de  altfel  nam  auzit 
să  fi  tipărit  aşa  ceva  „Casa  Şcoalelor"].  Dar  dacă 
nu  poate  obliga  nime  „Casa  şcoalelor"  să-şi  ia  sar¬ 
cina  unui  Institut  biblic,  nu-i  poate  îngădui  nici  in¬ 
conştienţa  de  a  împuia  sufletul  tinerelor  vlăstare  ale 
neamului  nostru  cu  bazaconiile  „filosofice"  ale  dlui 
George. 

Umanitatea,  inclusiv  neamul  românesc,  n’a  ajuns 
ceeace  este  decât  prin  credinţa  în  Isus  Hristos, 
Fiul  lui  Dumnezeu.  Dacă  însă  „Casa  şcoalelor"  crede 
că  îi  este  îngăduit  să  sprijinească  pe  ceice  umblă 
să  surpe  această  temelie  sufletească  a»  neamului, 
cel  puţin  să-şi  schimbe  numele  şi  să-şi  afişeze  em¬ 
blema:  Steaua  sinagogelor.  încalţe  să  ştim  cu  cine 
avem  de-a  face. 

Căci:  „Ori  vorbeşte  cum  ţi-e  portul,  ori  te  poartă 
cum  ţi-e  vorba".  prof.  n.  Colan. 


Cuvântul  Crucii  celor  peritori  nebunie  este ;  iar  nouă, 
celorce  ne  mântuim,  putere  a  lui  Dumnezeu. 

Pentru  aceea  noi  propoveduim  pe  Hristos  cel  răstignit, 
Iudeilor  sminteală ,  iar  Elinilor  nebunie. 

Că  Iudeii  semn  cer  şi  Elinii  înţelepciune  caută. 


Sf.  Pavcl  cstră  Corinteni. 

1.  Despre  cateheză  şi  catehizare. 

Chemată  să  sfinţească  viaţa  omenească,  Bise¬ 
rica  noastră  trebue  să  desvolte  prin  slujitorii  ei.  o 
largă  şi  intensivă  activitate  pastorală. 

In  cadrele  ei,  omul  are  posibilitatea  să  se  mân¬ 
tuiască. 

Mijloacele  prin  care  i  se  înlesneşte  credincio¬ 
sului  realizarea  idealului  mântuirii,  sunt  Sf.  Taine, 
şi  adâncirea  revelaţiei  dumnezeeşti  cuprinse  în  Sf. 
Scriptură  şi  în  doctrina  şi  hotărârile  sinoadelor  ecu¬ 
menice. 

Şi  practicarea  Sf.  Taine  şi  tâlcuirea  Sf.  Scripturi 
şi  înţelegerea  şi  urmarea  doctrinei  şi  tradiţiei  sfinte, 
capătă  fiinţă  de  realitate  experimentală  în  viaţa 
noastră,  datorită  râvnei  sacramentale,  învăţătoreşti  şi 
misionare  a  păstorilor  sfinţiţi  ai  bisericii  creştine. 
Activitatea  învăţătorească,  numită  şi  catihetică,  este 
menită  să  interpreteze,  să  apere  şi  să  propovedu- 
iască  dogmele  sfinte,  pentruca  formând  conştiinţa 
creştină,  s’o  facă  şi  activă  şi  influentă  în  toate  ma¬ 
nifestările  vieţii  omeneşti. 

Lucrarea  de  catehizare  începută  în  primele  vea¬ 
curi  cu  adulţii,  extinsă  aproape  în  acelaşi  timp  şi  la 
copii,  iniţiind  pe  catehumeni  în  doctrina  revelată,  ur- 
măria  să  trezească  o  cât  mai  adâncă,  mai  statornică 
şi  mai  viguroasă  vieţuire  creştinească. 

Ea  era  imperios  reclamată  în  primul  rând  de 
primirea  conştientă  a  Sf.  Taine  a  Botezului  şi  fireşte 
şi  de  primirea  celorlalte  Sf.  Taine:  « Mergând  învă¬ 
ţaţi  toate  neamurile,  botezându-le  în  numele  Tatălui 
şi  al  Fiului  şi  al  sfântului  Duh,  învaţându-le  să  pă¬ 
zească  toate  câte  am  poruncit  vouă  şi  iată  Eu  cu 
voi  sunt  până  la  sfârşitul  veacurilor ».  Iar  în  ce  pri¬ 
veşte  datoria  de  a  catehiza  copiii  porunca  Mântui¬ 
torului  este  categorică:  « Lăsaţi  copiii  să  vie  la 
Mine !» . . . 

Cele  3  datorii  imperative :  datoria  misionară, 
datoria  sacramentală  şi  datoria  catihetică  —  dove- 

dese  că  biserica  nu  e  chemată  să  aibă  un  rol  pasiv 
ci  un  rol  activ  şi  militant. 

Activitatea  catihetică  era  preliminară  botezului 
dar  ea  poate  continua  şi  după  primirea  lui. 

Activitatea  misionară  preceda  activităţii  cati- 
hetice,  iar  azi  Sf.  Taină  a  Botezului  premerge  acti¬ 
vităţii  catihetice  şi  misionare  —  care  încep  abia 
după  Botez. 

Activitatea  misionară  câştigă  prozeliţi  —  pe  care 
catihetul  îi  transformă  în  catehumeni  şi  pe  care 
Taina  Sf.  Botez  îi  încreştinează  definitiv. 

Activitatea  catihetică  are  un  caracter  dublu: 
instructiv  şi  educativ  —  pentrucă  un  creştin  ade¬ 
vărat,  trebue  să  cunoască  doctrina,  ca  s’o  şi  trăiască. 

Doctrina  creştină  e  doctrina  mântuirii  —  ea 
trebue  să  fie  integrată  în  viaţă  şi  prin  urmare  ea 
poate  fi  asimilată  numai  intelectual,  ci  trebue  să  fie 
absorbită  şi  experimentată  în  conştiinţa  şi  în  viaţa 
noastră  întreagă. 

Sf.  Taine  începând  cu  botezul,  sunt  chemate  să 
prefacă  doctrina  în  putere  de  viaţă,  s’o  întrupeze  cu 
toată  sfinţenia  ei  în  personalitatea  umană. 

In  materie  de  credinţă,  teoria  nu  are  nici  o  va¬ 
loare;  aderenţa  doctrinară  este  o  simplă  atitudine 
intelectuală;  experienţa  doctrinii  este  totul  —  viaţa 
fecundată  şi  fructificată  de  doctrină  —  aceea  are 
preţ  şi  autoritate  de  existenţă. 

La  credincios,  certitudinea  doctrinară  se  verifică 
prin  sinceritatea  şi  consequenţa  vieţii,  inspirate,  do¬ 
minate  şi  transformate  de  doctrină.  Sf.  Taine  dau 
fiinţii  omeneşti  harul  care  face  din  doctrină  o  forţă 
vitală,  o  forţă  de  conştiinţă,  o  forţă  de  eroism,  o 
pasiune  de  jertfă,  de  martiriu. 

Copiii  născuţi  din  părinţi  creştini,  prin  însuşi 
acest  fapt,  sunt  socotiţi  ca  vrednici  în  chip  natural, 
de  a  primi  Sf.  Botez  deşi  nu  au  nici  cunoştinţa  nici 
conştiinţa  doctrinii  pe  temeiul  căreia  şi  pentru  ur¬ 
marea  căreia  sunt  botezaţi.  Garanţia  persoanei  sub- 
stitutive  a  naşului  şi  de  sigur  şi  a  părinţilor,  care 

sunt  creştini,  e  suficientă  pentru  biserică,  în  chip 
provizoriu. 

Nici  naşul,  nici  părinţii,  nici  preotul  nu  sunt 
scutiţi  de  a  face  conştient  pe  noul  botezat,  la  vreme 
cuvenită,  de  sensul  doctrinii  şi  de  harul  sfinţitor  care 
i-a  fost  împărtăşit  prin  Sf.  Taine.  In  aceeaş  măsură 
e  dator  şi  cel  botezat  de  a  se  lăsa  introdus  şi  orientat 
in  viaţa  cea  nouă  la  care  s’a  născut  prin  Sf.  Botez. 

Dacă  nu  am  boteza  copiii  născuţi  din  părinţi 
creştini  „copiii  noştri  necuraţi  ar  fi!C£  [I  Cor.  VII  14). 

Fiind  născuţi  din  părinţi  creştini  şi  în  care  harul 
Sf.  Taine  este  prezent  în  momentul  concepţiunii  copiii 
au  deja  o  vocaţie  creştină  naturală.  învăţătura,  Sf. 
Taine,  cultul  în  generai,  disciplina,  toate  laolaltă,  sunt 
mijloace  de  a  face  din  om  un  mădular  al  lui  Isus 
Hristos,  de  a-1  încorpora  în  biserică,  de  a-1  sfinţi,  de 
a-1  mântui.  Toate  aceste  mijloace  didactice,  liturgice, 
sacramentale,  pedeutice,  trebuesc  folosite  de  o  po¬ 
trivă  pentru  formarea  creştinului. 

Unilateralitatea,  mediocritatea  şi  sterilitatea  spi¬ 
rituală  de  care  se  plâng  azi  atâţia  reprezentanţi  de 
elită  ai  protestantismului,  atomizat  în  atâtea  secte, 
este  rezultatul  exclusivismului  cu  care  au  folosit 
predica,  pornind  dela  principiul  individualist  al  libe¬ 
rului  examen  şi  dela  principiul  inutilităţii  orientării 
doctrinare,  sacramentale  şi  practice  a  Sf.  Tradiţiuni. 

Numai  în  biserica  noastră  sunt  valabile  cele  3 
mijloace  amintite  mai  sus.  Deoarece  în  biserica  ro- 
mano-catolică  predomină  mijlocul  pedeutic.  Mijlocul 
liturgic  sacramental  care  e  în  atâta  cinste  în  bise¬ 
rica  ortodoxă,  e  de  o  neînchipuită  eficacitate  în  opera 
de  catehizare.  O  recunosc  azi  atâţia  protestanţi  de 
talia  lui  Heiler,  Ehrenberg,  R.  Otto,  Choisy  etc. 

Lucrarea  catihetică  nu  este  numai  o  lucrare  de 
învăţătură  şi  de  lămurire  a  doctrinii,  deoarece  ea 
se  foloseşte  deopotrivă  şi  de  cult  şi  de  disciplină. 

Ce  se  urmăreşte  prin  cateheză  în  chip  mai  sumar 
am  văzut  din  cele  spuse  până  aci.  Să  facem  acum 
câteva  precizări:  noul  născut  prin  taina  Sf.  Botez, 
el  primeşte  obiectiv  ceeace  noi  intenţionăm  să-i  dăm 

subiectiv  prin  catehizaţie  la  vârsta  maturităţii  rela¬ 
tive  —  deoarece  această  lucrare  poate  începe  cât 
de  curând  şi  poate  merge  până  la  capătul  vieţii. 

Orice  creştin  „e  toată  viaţa  lui  un  catehumen 
al  Sf.  Duh,  şi  al  Sf.  Scripturi11. 

Maturitatea  este  deci  relativă  —  ea  începe  dela 
vârsta  la  care  presupunem  că  receptivitatea  subiec¬ 
tului  nu  mai  e  pur  pasivă  ca  în  starea  de  pruncie, 
ci  ea  începe  să  devie  din  ce  în  ce  mai  activă,  mai 
conştientă,  mai  voluntară  şi  mai  personală. 

Maturitatea  liturgică  şi  sacramentală  începe  mai 
de  vreme  decât  cea  bisericească.  —  (Pentru  Mân¬ 
tuitorul,  potrivit  concepţiei  iudaice,  ea  a  început  ofi¬ 
cial  şi  solemn  la  12  ani,  deşi  cu  siguranţă  ea  înce¬ 
puse  cu  mult  înainte  prin  creşterea  primită  în  Sf. 
Familie]. 

Primul  scop  al  catihezei  ar  fi  aşa  dar  de  a 
face  personală  intimă  şi  publică  mărturisirea  so¬ 
lemnă  şi  obiectivă  a  bisericii  —  pentru  a  realiza 
principiul  sentire  cum  ecclesia,  principiul  unanimi¬ 
tăţii  doctrinare,  sacramentale  şi  disciplinare. 

Instrucţia  catihetică  trebue  să  meargă  mână  în 
mână  cu  viaţa  bisericească  în  actele  ei  de  cult  şi 
disciplină. 

A  trăi  creştineşte,  nu  se  învaţă  decât  între  cre¬ 
ştini,  a  trăi  bisericeşte  nu  se  învaţă  decât  dacă  tră¬ 
ieşti  in  biserică.  Scopul  catihezei  este  de  a  ritma 
şi  de  a  identifica  în  intensitate,  viaţa  doctrinară,  sa¬ 
cramentală  şi  disciplinară  a  catehumenului,  cu  viaţa 
doctrinară,  sacramentală  şi  disciplinară  a  bisericii. 

Ea  va  instrui  şi  va  educa  creştineşte  şi  biseri¬ 
ceşte  pe  celce  aspiră  să  ajungă  la  „măsura  darului 
Iui  Hristos"  —  adecă  îl  va  face  un  membru  activ 
al  bisericii  şi  prin  urmare,  un  mădular  de  cinste  al 
însuşi  trupului  lui  Hristos. 

Prin  lucrarea  ei  de  catehizare,  adecă  prin  in¬ 
strucţie  şi  educaţie  creştină  şi  bisericească,  biserica 
urmăreşte  formarea  personalităţilor  creştine,  adecă 
a  creştinilor  maturi,  conştienţi,  activi  şi  care,  prin 

biserică,  prin  doctrina,  prin  S£.  Taine  şi  prin  disci¬ 
plina  ei  devin  ei  înşişi  „biserici  ale  S£.  Duh“. 

Catihetica  are,  fireşte,  şi  un  caracter  didactic  şi 
formal,  dar  nu  numai  atât;  ea  îmbrăţişează  toate 
mijloacele  pe  care  biserica  le  poate  utiliza,  pentru 
educaţia  creştinească  şi  bisericească  a  fiilor  ei,  de 
orice  vârstă,  de  orice  cultură  şi  de  orice  rang  social. 
Ea  este  pedagogia  teoretică  şi  practică  a  ade¬ 
văratului  creştin  şi  a  devotatului  fiu  al  bisericii. 

Prof.  Dr,  Gr.  Cristescu. 


Amintirile  unui  preot  romano-catolic 
devenit  preot  ortodox. 

[Urmare], 

Paroh  superior  era  abatele  Rousseau,  un  bun  preot  a 
cărui  stimă  şi  prietenie  mă  răsplăteau  de  nedreptatea  dela 
curtea  episcopală. 

Catehismul  nu  împiedeca  de  loc  lecţiile  dela  şcoală. 
La  clasele  pentru  copiii  dela  10  la  12  ani  am  adăogat 
lecţii  de  seară  pentru  adulţi.  Buna  cuviinţă  mă  oprea  să 
primesc  la  mine  fetele  trecute  de  doisprezece  ani. 

Cursurile  mi-au  fost  foarte  cercetate.  La  sfârşitul  anului 
toţi  copiii  şi  toţi  tinerii  ştiau  să  scrie,  ştiau  şi  cele  două 
prime  operaţiuni  din  aritmetică.  Mai  mulţi  tineri  învăţară 
şi  cântările  bisericeşti  şi  în  scurt  timp  au  putut  cânta  li- 
turgii  solemne  în  această  mică  biserică  în  care  de  un  veac 
încoace  nu  s’au  auzit  decât  liturghii  în  bas. 

Lecţiile  mele  nu  erau  nici  obligatorii  nici  laice,  erau 
absolut  gratuite.  Cu  toate  că  erau  foarte  simple,  parohienii 
mei  ştiau  să  le  preţuiască  mulţumindu-mi  prin  dragoste  şi 
aducându-mi  daruri  în  natură  ceeace-mi  era  de  folos.  în¬ 
dată  mi-am  aranjat  foarte  bine  o  curte  pentru  paseri,  şi-mi 
aduceau  tot  ce  era  de  lipsă  pentru  întreţinere.  Pentruca 
să  trăesc  foarte  bine  aveam  mai  mult  decât  îmi  trebuia. 
Aveam  câţiva  parohieni  bogaţi  cari  îmi  aduceau  tot  ce 
credeau  ei  că-mi  place  mai  mult:  păsări  grase,  ouă,  lapte, 
fructe.  Singur  castelanul  nu-mi  trimetea  nimic.  Mra  învitat 
de  vre-o  două  ori  la  prânz;  însă  preferam  să  cercetez  pe 

bunii  ţărani  cari  aveau  alt  mod  de-a  se  purta  şi  cari  îmi 
arătau  o  dragoste  deschisă  şi  curată. 

Se  înţelege  că  eu  nici  n’am  avut  de  gând  să  mă  con¬ 
formez,  în  ceeace  priveşte  deschiderea  şcoalei  mele,  au¬ 
torităţii  care  avea  misiunea  să  conducă  învăţământul  public. 
Cu  toate  acestea  n’am  fost  surprins  când  am  văzut  venind 
la  mine  pe  dl  inspector  numit  Plat.  E  cunoşteam  fiind  un 
om  cu  reputaţie.  Iubea  vinul  bun  şi-l  bea  bucuros  peste 
măsură.  Un  preot  literat  care-şi  cunoştea  pe  Virgiliu,  i-a 
aplicat  la  un  ospăţ  următorul  pasagiu  din  poetul  Georgiceîor : 

Jam  satis  Prata  biberunt. 

Versul  a  stârnit  o  adevărată  furtună. 

Eu  n’aveam  vin  bun  ca  să  ofer  dlui  inspector;  imediat 
sub  ochii  mei,  şi-a  luat  aere  şi  m’a  ameninţat  cu  un  raport 
fulgerător  contra  mea  şi  şcoalei  mele.  I-am  răspuns  foarte 
simplu  şi  l-am  condus  politicos  cătră  poarta  locuinţei  mele. 

Câtva  timp  după  aceasta  am  primit  ordin  dela  pre¬ 
fectură  ca  să  mă  conformez  şi  să  cer  autorizaţia  de-a  des¬ 
chide  şcoală,  sub  pedeapsa  de  a-mi  vedea  stabilimentul 
închis.  I-am  răspuns  domnului  prefect  că  nu  eram  învă¬ 
ţător  şi  că  nici  nu  voiam  s’ajung,  că  singura  mea  ambiţie 
era  dea  aduce  servicii  bieţilor  oameni ;  şi  că  putea  să-mi 
închidă  stabilimentul  dacă  acesta  era  gustul  dlui  prefect. 
A  avut  modestia  de-a  nu  mai  insista  şi  m’a  lăsat  liniştit. 

A  trebuit  să  încunoştiinţez  episcopia  de  ceeace  s  a 
întâmplat.  Simţeam  o  repulsie  de  neînvins  pentru  bufnita 
şi  pentru  ceilalţi  membrii  ai  consiliului  episcopal  pe  cari 
îi  cunoşteam.  Era  unul  în  acest  consiliu  pe  care  nu-1  cu¬ 
noşteam,  de  care  se  temeau  toţi  ceilalţi  preoţi,  căruia  eu 
nu  i-am  adresat  niciodată  cuvântul;  era  dl  Fabre  des  Essarts 
care  a  urmat  câtva  timp  după  aceea  Monseniorului  de 
Sauzin,  în  scaunul  episcopal  din  Blois. 

M’am  adresat  lui.  Nu  mă  cunoştea,  însă  i-a  plăcut 
epistola  mea.  Mi-a  răspuns  felicitându-mă  de  munca  pe 
care-o  depuneam  pentru  a  instrui  pe  parohienii  mei  şi  m’a 
învitat  să-i  scriu  personal  despre  toate  afacerile  pentru 
cari  voi  avea  nevoie  de  sfatul  episcopiei.  I-am  mai  scris 
de  câteva  ori  şi  între  noi  se  stabiliră  relaţii  excelente  în 
necazul  partidei  bufniţei. 

La  sfârşitul  anului  munca  mea  cu  copiii  era  foarte 
simplificată.  Toţi  copiii  ştiau  să  cetească  şi  puteau  să  în¬ 
veţe  de  rost  catehismul  diecezei.  Pentru  a  continua  opera 
mea  şcolară  dedeam  copiilor  opt  oare  pe  săptămână  din 
timpul  meu  şi  sările  de  iarnă.  Rezultatul  a  întrecut  spe¬ 
ranţele  mele. 

Am  consacrat  restul  timpului  dragilor  mele  studii. 

Toată  înainte  amiaza  mă  preparam  pentru  a  mă  su¬ 
pune  la  examenul  de  licenţă  în  litere  fiindcă  întotdeauna 
m’a  atras  profesoratul.  După  amiezele  le  dedeam  studiilor 
eclesiastice.  Am  conceput  atunci  planul  unei  lucrări  de 
istorie  a  Bisericii  Franţei  şi  m’am  şi  aşezat  la  lucru.  Luam 
note  şi  făceam  planuri.  N’aveam  intenţia  să  public  mai 
târziu  rezultatul  studiilor  mele;  n’am  fost  atras  atunci  de 
putinţa  de-a  deveni  autor.  Nu  lucram  decât  pentru  satis¬ 
facţia  mea  personală. 

De  două  ori  pe  săptămână  făceam  liturghia  des  de  di¬ 
mineaţă  şi  mă  duceam  apoi  la  Blois  distanţă  de  douăzeci 
de  kilometri.  Ajungând  prânzeam  la  tata,  apoi  mă  duceam 
la  biblioteca  oraşului  unde  şedeam  până  la  patru  ore.  Mă 
îngrijam  de  notele  mele,  studiam  operele  cari  puteau  să-mi 
furnizeze  oarecari  desluşiri,  mă  familiarisam  cu  marile  co¬ 
lecţii  benedictine  în  cari  puteam  să  găsesc  documentele 
ce-mi  trebuiau.  Biblioteca  era  foarte  bogată  în  scrieri  de 
acest  gen.  Dupăce  studiam  câte  şase  ceasuri  reluam  drumul 
parohiei  mele.  Făceam  dar  câte  40  de  km.  în  aceste  zile. 
Eram  aşa  de  fericit  de  ceeace  făceam  încât  nici  nu  simţiam 
osteneala. 

Nu  ştiu  cum  a  aflat  dl  Fabre  des  Essarts  că  eu  mer¬ 
geam  des  la  Blois  să  studiez  în  bibliotecă.  M’a  învitat  la 
El  să-l  văd  şi  sâ-i  spun  cum  îmi  întrebuinţez  timpul.  Eu 
n’aveam  nici  un  interes  de  a  nu  spune  ce  făceam.  Mă  în- 
curăjă  în  studiul  istoriei  bisericii  Franţei  însă  m’a  oprit  să 
mă  supun  la  bacalaureat.  „Vreai  să  ne  părăseşti,  mi-a  zis, 
şi  să  intri  în  Universitate ;  nu  te  voi  lăsa.  Vreau  să  rămâi 
în  dieceză ;  pentru  aţi  da  o  dovadă  de  simpatie  şi  încu¬ 
rajare  te  numesc  preot  în  parohia  din  Saint-Denis-sur-Loire. 
Vei  fi  foarte  aproape  de  bibliotecă  şi  de  familie ;  vei  putea 
să-ţi  întrebuinţezi  aproape  tot  timpul  pentru  studiu,  şi  vei 
veni,  vino  din  când  în  când  să  mă  vezi“. 

Dl  Fabre  des  Essarts  nu  era  sub  influinţa  restului 
curţei  episcopale ;  era  atotputernic  pe  lângă  Monseniorul 
de  Sauzin  care-1  adusese  cu  el  la  Blois;  era  dotat  cu  un 
caracter  hotărât ;  era  puţin  despot  şi  se  purta  ca  un  stăpân. 
Parohia  Saint-Denis-sur-Loire  unde  mă  numea  era  o  pa¬ 
rohie  mică,  bună,  foarte  aproape  de  Blois,  unde  îndepli- 
nindu-mi  datoria  conştienţios,  puteam  să-mi  urmez  studiile 
în  tihnă. 

Dupăce  am  fost  numit  în  această  parohie,  el  a  făcut 
o  călătorie  în  ţara  lui.  La  reîntoarcere  a  trebuit  să-i  dau 
socoteală  de  fot  ce-am  făcut  în  absenta  lui;  a  observat 
însă  că  numirea  mea  la  parohia  Saint-Denis-sur-Loize  a 
fost  anulată  şi  că  un  altul  era  numit  în  locul  meu.  Bunii 
mei  prieteni  Duc,  Dore  şi  ceilalţi  pedanţi  n'au  găsit,  de 
cuviinţă  că  era  destul,  aproape  trei  ani  cât  am  stat  în  biata 
parohie  Fresnes.  Mândria  şi  independenţa  mea  i-a  jicnit ; 
îi  salutam  foarte  rece  când  îi  întâlneam  prin  oraş.  Ei  nu 
puteau  înţelege  cum  am  putut  obţine  simpatia  unui  om  de 
care  se  temea  tot  clerul,  işi  închipuiau  că  la  reîntoarcere 
dl  Fabre  des  Essarts  şi-a  uitat  deja  de  protecţie  şi  că  voi 
rămânea  încă  mult  timp  în  biata  mea  cocioabă  din  Fresnes, 
Se  înşelau.  Dl  Fabre  des  Essarts  a  observat  relele  lor 
sentimente  faţă  de  mine.  Le-a  spus  rece  că  menţine  nu¬ 
mirea  mea  şi  că  se  va  ocupa  personal  de  această  afacere- 
A  scris  îndată  preotului  cu  care  am  fost  înlocuit,  dându-i 
o  altă  destinaţie  şi  l-a  învitat  să  părăsească  Saint-Denis- 
sur-Loire  în  decursul  săptămânei.  Mi-a  scris  în  acelaş  timp 
şi  mie  să  mă  pregătesc  ca  să  fac  o  liturghie  mare  la  Saint- 
Denis-sur-Loire  în  Dumineca  viitoare. 

M’am  supus  cu  bucurie,  regretând  însă  pe  bunii  lo¬ 
cuitori  din  Fresnes  cari  şi  ei  regretau  plecarea  mea. 

Monseniorul  de  Sauzin  a  murit  puţin  timp  după  aceea 
şi  a  fost  înlocuit  de  dl  Fabre  des  Essarts.  DI  Dore,  stingă- 
toarea,  ajunge  primul  vicar  general,  iar  toţi  ceilalţi  duş¬ 
mani  ai  mei  rămân  la  curtea  episcopală  însă  nu-mi  era 
frică  de  ei.  Episcopul  era  pentru  mine,  eram  sigur,  şi 
n  aveam  de-aface  decât  cu  el.  I-am  făcut  câteva  vizite  şi 
el  m’a  învitat  de  câteva  ori  la  masă.  Mă  găseam  acolo 
lângă  duşmanii  mei  cari  să  credeau  obligaţi  să  rostească 
câteva  cuvinte  amabile.  Episcopul  mă  aşeza  lângă  el 

pentru  a  se  putea  întreţine  mai  uşor  cu  mine.  Se  interesa 
de  studiile  mele  şi  mă  încuraja. 

Intr’o  zi  mă  întrebă  dacă  n’am  întocmit  definitiv  vre-o 
lucrare.  Tocmai  copiam  pentru  a  doua  oară  manuscriptul 
primului  meu  volum.  A  vrut  să-l  vadă.  I  l-am  dat  şi  sa 
uitat  peste  el. 

Insă  multiplele  sale  ocupaţii  nu  i-au  permis  să  ci¬ 
tească  în  întregime  un  manuscript  aşa  de  voluminos ;  în¬ 
sărcina  cu  examinarea  pe  un  venerabil  bătrân,  dl  Guillois, 
vechiu  vicar  general,  care  era  considerat  ca  cel  mai  bun 
teolog  din  dieceză.  Un  tinăr  cleric  dela  secretariatul  epis¬ 
copiei  se  ducea  în  fiecare  seară  la  dl  Guillois,  îi  citea 
câte-o  parte  din  manuscris  şi  scria  ceeace-i  dicta  bunul 
bătrân  cu  privire  la  lectura,  pe  care  tocmai  o  ascultase. 
Când  citirea  s  a  terminat,  dl  Guillois  a  redactat  un  raport 
aşa  de  elogios  cum  nici  Iui  Bossuet  nu  i  s’ar  fi  putut  face 
asupra  uneia  din  cele  mai  bune  lucrări  ale  lui. 

Monseniorul  Fabre  des  Essarts  primind  şi  citind  ra¬ 
portul  mi-a  scris  învitându-mă  la  prânz.  Mi-a  adus  la  cu¬ 
noştinţă  raportul  în  prezenţa  duşmanilor  mei  stupefiaţi  şi 
mi-a  spus  foarte  graţios:  „Dragul  meu,  nu-ţi  înapoiez  ma¬ 
nuscrisul,  I-am  dat  deja  tipografului  meu ;  poţi  să  vezi  pe 
acest  tipograf  şi  să  te  înţelegi  cu  el.  Iau  asupra  mea  chel- 
tuelile  cu  tiparul,  dacă  trebue". 

Credeam  că  visez  ascultând  raportul  şi  cuvintele  epis¬ 
copului.  Eu  o  spun  cu  toată  sinceritatea:  eu  aveam  despre 
scriitorul,  care  tipăreşte,  o  ideie  aşa  de  înaltă,  încât  eu 
m’aş  fi  socotit  ridicol,  dacă  aş  fi  aspirat  la  titlul  de  autori 
era  modestie,  sinceritate,  stupiditate,  dacă  vrea  cineva,  dar 
aşa  era.  Am  rugat  pe  episcop  să  nu-mi  tipărească  volumul : 
„Nu  sunt  aşa  de  înaintat  în  lucrarea  mea,  i-am  zis,  aşa  că-mi 
va  fi  peste  putinţă  să  pregătesc  manuscrisele  celorlalte  volume 
pentruca  opera  să  apară  regulat".  „O  să  lucri  mai  mult, 
mi-a  zis  episcopul  râzând.  O  să  ţi  se  dea  o  cheie  dela 
biblioteca  episcopiei ;  când  nu  vei  putea  lucra  la  biblioteca 
oraşului  vei  veni  să  lucri  Ia  noi". 

A  trebuit  să  mă  hotărăsc.  Devenisem  autor  fără  voia 
mea  şi  prin  autoritate  episcopală. 

Mi  s’a  ţinut  socoteală  mai  târziu. 

Părăsind  episcopia  am  vizitat  pe  dl  Guillois.  El  m’a 
îmbrăţişat  cu  o  dragoste  cu  adevărat  sinceră  şi  mi-a  zis: 
„Dragul  meu  copil,  nu  cumva  eşti  fiul  acelei  respectabile 
doamne  Guettee  pe  care  o  număram  printre  fiicele  mele 
sufleteşti?"  La  răspunsul  meu  afirmativ  el  m’a  îmbrăţişat 
din  nou  şi  mi-a  vorbit  de  virtuţile  bunei  mele  mame  cu 
atâta  respect  încât  am  isbucnit  în  lacrimi. 

Bunul  şi  învăţatul  Guillois  a  murit  puţin  timp  după. 
aceea,  cu  renumele  unui  preot  pe  cât  de  sfânt  pe  atât  de 
savant.  Laudele  pe  cari  le-a  făcut  lucrării  mele  mă  des¬ 
păgubeau  îndeajuns  de  criticile  atâtor  imbecili  şi  ignoranţi. 

Aveam  la  episcopie  un  alt  preot  învăţat  şi  savant 
care  era  fericit  de  ceeace-am  ajuns.  Era  vechiul  meu  po- 
văţuitor,  dl  abate  Leon  Garapin  care  a  părăsit  parohia 
din  Mondoubleau  pentru  un  scaun  de  canonic  la  catedrală. 
Avea  titlul  de  vicar  general  onorar.  Era  încă  la  Mondou¬ 
bleau  când  apăru  prospectul  care  anunţa  punerea  sub  tipar 
a  primului  meu  volum.  Mi-a  scris  îndatăce  l-a  primit  o 
-  scrisoare  încântătoare.  Primind  primul  volum  pe  care  i 
-  l-am  închinat  lui,  mi-a  scris : 

Dragul  meu  prieten! 

„Mii  şi  mii  de  mulţumiri  pentru  binevoitorul  Dtale  dar. 
N’aveam  trebuinţă  de  o  amintire  pentru  a-mi  aduce  aminte 
de  bibliofilul  din  parohia  Saint-Denis-sur-Loire-,  totuşi 
aceasta  nu  strică;  şi  dacă  această  împrejurare  nu  adaogă 
nimic  la  prietenia  ce  ţi-o  păstrez,  fiindcă  ea  şi-a  atins  de 
mult  timp  culmea,  o  va  întineri.  Ea  va  face  să  fii  pururea 
în  amintirea  mea.  Când  voi  fi  obosit,  împovărat  de  rela¬ 
ţiile  aşa  de  mici  pe  cari  eşti  silit  să  le  ai  cu  lumea,  voi 
veni  să  te  găsesc  în  biblioteca  mea;  vom  face  ştiinţă  bi¬ 
sericească;  la  rândul  d-tale  vei  deveni  învăţătorul  meu. 
Vom  putea  vorbi  în  toată  voia  şi  cu  inima  deschisă  de 
această  Biserică  galicană  atât  de  batjocorită  de  acei  ce 
n’o  cunosc..." 

Aveam  aşa  dară  un  bun  prieten  mai  mult  Ia  episcopie 
când  di  Leon  Garapin  a  fost  numit  canonic  şi  primit  în 
consiliul  episcopal. 

Mulţi  alţi  preoţi  din  dieceză  m’au  felicitat  în  mod  foarte 
viu  de  primul  meu  volum.  Din  contră,  alţii  cari  îmi  fuseseră 

prieteni  până  atunci,  îmi  întorceau  spatele  şi  nu  ştiau  cum 
să-şi  ascundă  necazul. 

Dl  Dore  întâlnindu-mă  m:a  oprit  şi  mi-a  zis :  „Ei  bine, 
ai  devenit  deja  autor?  Nu  era  necesar  să  mai  faci  o  carte, 
sunt  prea  multe  deja  şi  mult  mai  multe  decât  poate  lumea 
să  citească".  I-am  răspuns :  „Aceasta  să  nu  mi-o  spui  mie, 
domnule  vicar  general,  ci  Monseniorului,  fiindcă  el  a  făcut 
nerozia  să  trimită  manuscrisul  la  tipograful  său."  Nasul  cel 
mare  al  sfingâtoarei  de  lumânări,  s’a  făcut  atunci  mai  lung 
şi  eu  i-am  întors  spatele. 

Era  printre  canonici  unul,  abatele  Morisset,  care  se 
dedea  drept  mare  savant  şi  mare  orator.  Era  oracolul 
curţii  episcopale;  de  aceea  se  înălţa  peste  măsură  şi-şi 
lua  aere  impertinente  faţă  de  biata  turmă  bisericească. 
Monseniorul  Fabre  des  Essarts  nu  i-a  cerut  sfatul  asupra 
lucrării  mele.  Era  un  păcat  greu  pe  care  trebuia  să-l  ispă¬ 
şesc  eu.  Morisset  a  cetit  volumul  şi  şi-a  formulat  impresiile : 
„Nu  se  găsesc  afirmaţii  eretice  ;  însă  îi  putem  resuma  doc¬ 
trina  în  cinci  propoziţii  eretice,  cum  s’a  făcut  cărţii  lui 
Jansenius,  şi  să  se  condamne  la  fel". 

Era  superb,  toate  gâştele  dela  curtea  episcopală  se 
întreceau  să  ţipe  şi  să  exalte  adâncimea  fântânei  ştiinţi¬ 
fice  care  se  numea  Morisset. 

Exista  aşadară  la  Blois  ideea  unei  condamnări  a 
operei  mele  din  care  a  apărut  primul  volum.  Ideea  n’a  luat 
fiinţă  în  decursul  vieţii  Monseniorului  des  Essarts;  însă 
dacă  era  în  locul  lui  un  episcop  îngust  la  minte  şi  ultra- 
montan,  de  sigur  că  lucrul  trebuia  să  ajungă  până  acolo. 

Ceeace  a  urmat  vom  vedea  mai  departe. 

Monseniorul  des  Essarts  voi  să-şi  pună  aprobarea 
oficială  în  fruntea  pri.nului  volum.  Morisset,  Dore  zis  Stin- 
gătoarea  de  lumânări,  Bufniţa  l-au  înspăimântat  într’ atâta 
de  eventualele  erori  din  volumele  următoare  încât  a  con¬ 
simţit  s’o  amâne.  Al  doilea  volum  apăru  de  asemenea 
fără  aprobare.  In  sfârşit  al  treilea  volum  s’a  tipărit  tot  aşa 
de  repede.  Duşmanii  mei  nu  mai  puteau  împiedeca  pe 
episcop  să  facă  un  lucru ;  ei  obţinură  învoirea  episcopului 
ca  aprobarea  să  nu  aibă  forma  solemnă  a  actelor  de  acest 
fel,  ci  să  fie  numai  o  simplă  scrisoare  pe  care  puteam  s'o 
pun  în  fruntea  volumului  al  treilea. 

Aceasta  s’a  şi  făcut. 

Studiile  aprofundate  pe  cari  le  făceam  pentru  a-mi 
iuţea  continua  « Istoria  Bisericii  Franţei »,  nu  mă  făceau 
să  neglijez  datorinţele  slujbei  mele.  Toţi  locuitorii  din  Saint- 
Denis-sur-Loire  îmi  erau  prieteni  precum  îmi  fuseseră  şi 
cei  din  Fresnes. 

Nici  episcopia  şi  nici  prefectura  nu  primea  vreodată 
plângeri  nici  dela  preot,  nici  dela  primar  şi  nici  dela  învă¬ 
ţător.  Saint-Denis-sur-Loire  era  o  parohie  model  care  nu 
dădea  nici  o  grije  administraţiei.  Nu  mă  îngrijam  decât 
de  atribuţiunile  slujbei  mele  ceeace  nu  mă  făcea  să  nu 
mă  îngrijesc  îndeajuns  de  studii.  Cu  această  ocazie  trebue 
să  spun  că  slujba  parohială  nu-mi  era  pe  plac.  Duhovnicia 
«ra  un  lucru  care  mă  umplea  de  groază  şi  eram  bolnav 
când  cu  ocazia  marilor  sărbători  trebuia  să  stau  câteva 
ceasuri  dearândul. 

Cu  toate  acestea  nimeni  nu  bănuia  antipatia  mea  pentru 
aceste  funcţiuni  pe  cari  nu  le  îndeplineam  decât  din  datorie. 

[Va  urma].  Ilie  Beleuţă. 


Ceva  din  istoricul  învăţământului 
religios  creştin. 

—  Fragment  dintr'un  studiu.  — 

In  rândul  trecut  am  schiţat  istoricul  învăţămân¬ 
tului  religios  creştin  din  biserica  răsăriteană  până 
la  ivirea  mohamedanismului.  Acum  să  urmărim  cum 
s’a  făcut  în  Apus  învăţământul,  de  care  ne  preo¬ 
cupăm. 

In  Răsărit  aveam  şcoale  catehetice  de  pe  la 
anul  150  cari  ajung  la  stare  înfloritoare  în  secolul 
al  Vl-lea.  Sfinţii  părinţi  sau  preocupat  mult  de  învă¬ 
ţământ;  unii  au  lucrat  practic,  alţii  teoretic,  alţii  şi 
într  un  chip  şi  într’altul,  pe  terenul  pedagogic.  Munca 
didactică  în  şcoală  era  mult  apreciată  şi  încurajată. 
Sf.  Ioan  Gură  de  aur  în  Elogiul  învăţătorului  spune: 
„Lumea  stimează  pe  un  mare  sculptor,  pe  un  mare 
pictor;  dar  ce  preţ  are  arta  lor  pe  lângă  a  ace- 

luia,  care  lucrează,  nu  asupra  marmorei  sau  asupra 
pânzei,  ci  asupra  sufletelor".  Sf.  Vasile  cel  Mare, 
înfiinţând  şcoalele  mănăstireşti,  designează  rol  de 
învăţători  sigur  celor  mai  destoinici  călugări.  Ciril 
din  Ierusalim  ne  prezintă  admirabilele  lecţii  catihe- 
tice.  Dar  munca  câtor  catiheţi  eminenţi,  ieşiţi  din 
vestitele  şcoale  teologice,  nu  sa  pierdut,  fără  a  ne 
lăsa  măcar  o  urmă! 

Când  mohamedanismul  sugrumă  viaţa  bisericii 
de  răsărit,  apusul  abia  e  la  început.1 

Fericitul  Augustin  e  cel  dintâi  care  se  încântă 
de  progresele  uimitoare,  la  care  au  ajuns  coreligio¬ 
narii  săi  din  partea  răsăriteană.  In  special  opera. 
Sf.  Vasilie  cel  Mare  îl  frapează.  Adânc  cugetător 
şi  bun  psiholog  cum  era,  vede  dela  început  că  o 
imitare  oarbă  nu  se  potriveşte  în  apusul  mai  uscat, 
mai  arid,  lipsit,  de  fanatismul  şi  fineţa  de  cugetare 
a  răsăritenilor.  Dela  început  monahismul,  pe  care  el 
îl  introduce  în  apus,  capătă  alt  caracter  decât  al 
desăvârşirii  individuale  a  monahului;  monahismul  e 
croit  să  devie  armă  spirituală  luptătoare  pentru 
biserică,  factor  social  de  primul  rang,  care  are  sa 
se  vâre  în  lume,  nu  să  fugă  de  ea  gelos  de  visul 
unei  superiorităţi  morale  a  individului.  El  însuş,  fe¬ 
ricitul  Augustin,  se  preocupă  de  aproape  de  metoda 
de  predare,  scriind,  cum  arătăm,  cea  dintâi  catihe- 
tică  cu  sfaturi  pedagogice,  cari  nu  şi-au  pierdut  ac¬ 
tualitatea  şi  nu  şi-o  vor  pierde  niciodată,  fiind  ba¬ 
zate  pe  o  puternică  şi  corectă  observare  psihologică. 

Deci,  pe  vremea  lui.  Africa  de  nord  are  şcoale 
pentru  cei  mulţi,  altcum  ce  rost  are  să  scrie  cati- 
hetică.  Sinodul  dela  Vaison  [anul  529)  ordonă  tuturor 
preoţilor  să  adune  în  casele  lor  pe  tineri,  şi  să-i 
înveţe  să  cânte  psalmii,  să  cetească  sf.  Scriptură  şi 
să  fie  învăţaţi  şi  în  legea  Domnului .a  In  urma  acestei 
hotărâri,  înfiinţează  Cassiodor  şi  Boethius  primele 

1  Dealtfel  creştinismul  în  Apus  până  la  a.  258  e  pur  grecesc,  folo¬ 
sind  limba  grecească  (chiar  şi  In  Roma).  Abia  cătră  anul  400  ajunge  stăpân; 
pe  sine. 

5  K.  Faulmann,  o.  c,  pg.  3. 

şcoale  în  Italia,1  —  imitând  pare-se  şcoalele  romane 
păgâne.  Adevăratul  întemeietor  al  şcoalelor  creştine 
apusene  e  Benedict  de  Nuvsia  care  în  anul  529  în¬ 
fiinţează  în  mănăstirea  Monte-Casino  din  Calabria 
ordul  Benedictinilor,  cu  menirea  de  a  crea  şi  susţinea 
şcoale  mănăstireşti.  Acesta  deci  transplantează  în 
Apus  ideea  şi  fapta  Sf.  Vasile  cel  Mare,  după  150  de 
uni.  Şcoalele  acestea  mănăstireşti  însă  tind  şi  ajung 
şcoale  complecte,  dela  învăţământul  elementar  până 
Ia  cel  superior  inclusiv.  Alăturea  de  aceste  şcoale 
mănăstireşti  se  ivesc  şi  se  desvoltă  şcoalele  cate¬ 
drale  sau  episcopeşti  şi  fundaţionale  (un  fel  de 
gimnazii]. 

Cu  toată  catihetica  lui  Augustin,  în  aceste  şcoale 
domnia  mecanizarea  anostă  şi  disciplina  răzimată 
pe  bâtă  şi  pe  reţinerea  mâncării.  In  afară  de  cân¬ 
tare,  rugăciuni,  cele  10  porunci,  Tatăl  nostru  (numai 
mecanizate],  studiu  biblic  nu  se  făcea  decât  în  şcoalele 
superioare,  iar  serviciul  de  carte  îl  făceau  mai  numai 
picturile  din  biserici.  Totuşi  învăţământul  da  rezul¬ 
tate,  fiindcă  viaţa  din  familie  cu  cea  din  afară  mer¬ 
geau  mână  în  mână.* 

ŞOpera  întreprinsă  de  benedictini  le  asigură  în 
scurtă  vreme  vază  şi  avere.  Imbogăţindu-se  negli¬ 
jează  învăţământul. 

Prin  secolul  al  XII  şi  al  XlII-lea,  problema  în¬ 
văţământului  şi-o  iau  asupra  alte  două  orduri  fran¬ 
ciscanii  şi  dominicanii.  Cu  aceste  orduri  avem  de 
a  face  şi  noi  Românii. 

învăţământul  nici  sub  ei  n  ar  fi  făcut  prea  mult 
dacă  n’ar  fi  fost  infiuinţa  şcoalelor,  destul  de  rea¬ 
liste  ale  Maurilor  din  Spania  [dela  cari  nu  sa  în¬ 
văţat  atât  cât  se  putea  învăţa],1  aceasta  sub  raport 
ştienţific,  iar  sub  raport  religios,  dacă  nu  se  năpustia 
asupra  Apusului  secta  Paulicienilor  orientali  [bogo- 

1  Boethius  e  cel  dintâi  autor  creştin  de  manuale  şcolare,  bunicele. 

■  Dr.  K.  Heilmann:  Handbuch  der  Pădagogik. 

s  Maurii  din  Spania  sunt  cei  dintâi,  cari  fac  anatomie  şi  medicină 
disecând  cadavre  de  oameni,  în  secolul  al  X[-!ea.  Idea  lui  Bacon  da 
Verulam  nu  e  atât  de  originală  cum  se  crede. 

milii  Peninsulei  balcanice  şi  albigenizii  Franţei],  cari 
provoacă  începuturile  reformei  apusene.  Aceştia  duc 
poezia  profetică  orientală  în  apusul  prea  puţin  în¬ 
clinat  spre  poezie,  duc  obiceiuri  religioase  exage¬ 
rate,  duc  sfânta  Scriptură  şi  scrieri  religioase  îrt 
limba^  maternă  a  popoarelor.  Toate  acestea  rând  pe 
rând  provoacă  o  mişcare  religioasă  nouă  [Valdus, 
Wiclif],  scrieri  apologetice,  enervare,  reformă  şcolară. 
Papii  în  scurtă  vreme  se  conving,  ca  n’ajută  crucia¬ 
tele  răsboinice  pornite  împotriva  lor.1 2  Mai  ales  după 
mişcarea  lui  I.  Huss,  biserica  papală  înţelege  că 
Oglinda  spovedaniei  lui  Beda  Venerabilis  şi  a  arhiep. 
Teodor  de  Canterbury,  plus  o  mecanizare  a  celor 
10  porunci  şi  a  câtorva  rugăciuni  nu  mai  e  de  ajuns, 
şi  că  însăşi  şcoalele  mănăstireşti  şi  catedrale  trebue 
să-şi  croiască  alt  drum.  Abia  acum  începe  să  se 
preocupe  serios  şi  cu  adevărat  de  problema  învă¬ 
ţământului  religios.  Sinodul  dela  Tartosa  [1429] 
provoacă  pe  prelaţi  să  porunciască  învăţaţilor  să 
scrie  un  mic  „Compediu“  de  credinţă  despre  ceeace 
trebue  să  ştie  poporul. 

Cu  reformaţiunea  lui  Luther  se  începe  în  Apus 
un  adevărat  răsboiu  cultural-religios.  Terenul,  pe 
care-şi  încrucişează  ambele  tabere  armele,  e  mai 
ales  şcoala.  Apar  catehismele  şi  sfaturile  metodice 
tot  unul  după  altul.  Răsboiul  nu  e  terminat  nici  azi. 

Cel  dintâi  catehism  propriu  zis  e  al  lui  Luther® 
dela  1529,  alcătuit  în  două  forme,  desvoltat  pentru 
predicatori  şi  unul  pentru  şcoală  numit  Catehism  mic. 


1  Cum  să  nu  revoluţioneze  aceştia  lumea  apuseană,  când  biserica, 
de  acolo  nu  mai  avea  grija  sufletelor,  nici  a  lui  Dumnezeu,  ci  câştigarea 
puterii  lumeşti.  E  foarte  grăitor  cazul  petrecut  într’un  oraş  din  Italia  pe 
vremea  domnirii  Anjoueştilor.  Parohienii  fac  atent  pe  preot,  că  biserica 
are  lipsă  de  reparaturi  temeinice  la  coperiş.  deci  să  iniţieze  lucrări  în. 
această  direcţie,  Preotul  le  răspunde  cinic :  „Ce  purtaţi  grije  de  acestea; 
Dumnezeu  a  zis  să  se  facă  lumea  şi  s'a  făcut,  dacă  va  zice  să  se  facă 
şi  coperişuî  bisericii  noastre,  se  va  face,  [Vezi  Dr.  Miskolczy  Istvân,  preot 
rom.  cat.  „Az  Anjon-uralom  megâllapitâsa  also-Itâliâban]. 

2  Vezi  Rude:  Methodik  II  şi  Dr.  Hase:  Kirchengeschichte ,  care, 
spune,  că  Luther  a  ajuns  la  idea  catehismului  în  urma  unei  vizitaţii  ca¬ 
nonice,  făcute  de  el. 

In  prefaţa  Catehismului  mic,  Luther  dă  următoarele 
sfaturi  [după  Rude:  Metodik  II]. 

1.  Predicatorul  să-şi  aleagă  o  singură  formă 
(a  învăţăturii],  să  rămână  la  ea  şi  s’o  facă.  —  Să 
încunjure  alte  texte.  Să  înveţe  tinerimea  mai  întâi 
această  scriere  întreagă  după  textul  ei. 

2.  S’o  înveţe  din  cuvânt  în  cuvânt,  ca  să  o 
poată  împărtăşi  şi  reproduce  de-arostul. 

3.  Dupăce  posedă  bine  textul,  să-i  înveţe  înţe¬ 
lesul,  ca  să  ştie  ce  au  zis. 

4.  Apoi  să  ia  Catehismul  cel  mare  şi  să  le  dea 
şi  înţelesul  deplin. 

5.  Dar  mai  ales  să  facă  rugăciunea,  de  care 
are  mai  mare  lipsă  poporul'1. 

Acestei  metode  îi  aduce  îmbunătăţire  Comme- 
nius,  Spener  şi  mai  ales  Mosheim.1  Spener,  care 
scrie  „Explicarea  simpla  a  învăţăturii  creştine"  şi 
„Tabelele  catihetice", 2  cere  ca  învăţământul  religios 
să  ducă  pe  tineri  la  pietate,  la  fapte  creştineşti  şi 
introduce  metoda  de  întrebări  pentru  a  ajunge  ele¬ 
mentul  religios  „dulce".  Mosheim  cere  desvoltarea 
învăţăturilor  de  credinţă  cu  ajutorul  formei  socratice. 
Franke  e  duşmanul  mecanizării.  „Pe  întreaga  su¬ 
prafaţă  a  pământului  nu  se  găseşte  un  al  doilea 
lucru,  cu  care  să  poată  produce  atâta  frică  un  slu¬ 
jitor  al  Domnului  cum  produce  prin  catehism"  spune 
el.3  Acum  apar  catehismele  cu  întrebări  şi  răspun¬ 
suri.  Secolul  al  18-lea  loveşte  „ortodoxia"  lui  Luther, 
introduce  raţionalismul,  religia  naturală  şi  morala 
generală  [Basedow,  Salzmann,  Bahrdt]  deşi  religia 
tot  în  acest  secol  este  introdusă  în  şcoale  ca  obiect  de 
învăţământ  obligator.  Dinter  [1760 — 1831]  revine  la 
catehismul  lui  Luther,  cerând  o  împărţire  în  unităţi 
şi  apoi  lămurirea  lor;  introduce  şi  el  forma  socra¬ 
tică  şi  prelucră  magistral  lecţii  de  religie.  E  de  re¬ 
marcat  şi  catihetica  sa.4 

5  Dr.  Rein:  Encyklopedie  der  Pad. 

2  Pipoş:  Istoria  Pedagogiei. 

3  Dr,  Rein;  Encyklopedie  der  Păd. 

1  Rude:  Methodek  V. 

Reformaţiunea  deşteaptă  şi  pune  la  lucru  şi  pe 
romano-catolici.  La  6  ani  după  catehismele  lui  Luther 
apare  Catehismul  bisericesc  [1535]  al  lui  Gheorghe 
Vicelius,  care  relevă  din  nou  principiile  lui  Augustin. 
Sinodul  dela  Trient  [1551]  dă  avânt  mişcării,  dând 
prescripţii  metodice  şi  alegând  o  comisie,  care  să 
redacteze  un  catehism  catolic  pentru  preoţi  [!].  Acesta 
apare  îndată  după  sinod  sub  numele  de  «Catechismus 
vomanus ».  Tot  în  urma  hotărârii  acestui  sinod,  or- 
durile  şi  congregaţiile  pun  în  practică  Şcoala  de 
Dumineca  pentru  a  învăţa  pe  tineri  şi  pe  bătrâni. 
Se  deschide  drum  nou  catihesei  şi  catehismului  prin 
cele  trei  catehisme:  mare,  mijlociu  şi  mic  [!]  ale  lui 
Canisius  [*f-  1597]. 

Nu  se  mai  face  nimic  până  la  Baptist  dela  Salle 
care-şi  câştigă  mari  merite  prin  şcoala  sa.  Fleury 
şi  Bossouet  vor  să  alcătuiască  o  metodă  a  religiei. 
Cea  dintâi  metodică  catolică  apare  însă  numai  la  1776 
sub  numele  de  „Rethorica  catehetica11  a  iesuitului 
Franz  Neumayr  din  Miinchen. ' 

Secolul  al  19-lea  şi  al  2D-lea  aduce  în  ambele 
tabere  experimentarea  pedagogică.  Dupăce  Pestalozi 
critică  învăţământul  religios,  numindu-1  „papagali- 
zare“,  bărbaţii  de  şcoală  tind  să-l  pună  pe  baze  psiholo¬ 
gice.  Şcoala  herbarth-zilleriană  are  influinţă  şi  merit 
covârşitor  în  această  direcţie.  Catolică  însă  continuă 
o  metodă  învechită  socotind-o  ca  un  produs  aparte 
al  lor.  Abia  în  timpul  mai  nou  au  admis  —  şi  încă 
nu  peste  tot  —  metoda  herbart-zilleriană  în  forma 
ei  mai  nouă  [neoherbartiană]. 

Dar  împotriva  concepţiei  intelectualiste  [în  do¬ 
meniul  psihologiei]  a  acestei  şcoale  se  ridică  şcoala 
din  Bremen,  care  cere  sentimentalizarea  şi  moder¬ 
nizarea  învăţământului  religios,  alăturându-i-se  şi  o 
parte  a  şcoalei  activiste.  Dar  încercarea  duce  la 
ridicol  [între  ascultătorii  Mântuitorului  sunt  fumători, 
biciclişti  şi  cetitori  de  ziare  din  Bremen!]  Şcoala 
activă  adevărată  la  religie  a  fost  practicată  numai 


1  Dr.  H.  Meyer:  Katechetik  şi  Dr.  Heilmann  o,  c. 

de  şcolile  catehumene  şi  de  cele  pietiste,  şi  în  afară 
de  rezultatele  lor,  nimic  nou  nu  mai  pot  aduce 
încercările  împodobite  cu  pene  de  păun  ale  curen¬ 
tului  pedagogic  „nou“. 

Intre  toate  popoarele  moderne  culte,  cu  problema 
învăţământului  religios  mai  mult  sa  ocupat  poporul 
german.  Germanii  au  şi  ajuns  să  aibă,  în  ce  pri¬ 
veşte  religia,  un  corp  didactic  primar  la  înălţime, 1 
cum  nu  are  nici  un  alt  popor. 

In  domeniul  învăţământului  religios  apusean  — 
cu  reflexe  până  la  noi  —  mai  găsim  diferite  ten¬ 
dinţe,  provocate  de  mişcări  sociale  şi  chiar  politice. 
Unii  vor  să  se  predea  mai  mult  T.  V-,  ca  mai  con¬ 
cret  ;  naţionaliştii  antisemiţi  vor  numai  T.  N. ;  unii  nu 
vor  să  mai  audă  de  catehism  în  şcoală,  alţii  şi  azi 
cer  mecanizarea  textuală  a  sf.  Scripturi  şi  a  cate- 
hismnlui. 

Frământările  pedagogice  religioase,  de  cari  amin¬ 
team,  au  provocat  un  şir  de  congrese  importante, 
cum  a  fost  bunăoară  cel  dela  Miinchen,  Bremen, 
Viena.  Tot  ele  —  frământările  —  au  adus  în  unele 
state  separarea  învăţământului  religios  de  cel  laic; 
în  altele  e  susţinut  şi  predat  de  stat,  în  altele  lăsat 
numai  în  grija  bisericii,  statul  desinteresându-se,  în 
alte  locuri  socotit  de  stat  ca  cel  mai  important  din 
punctul  de  vedere  educativ,  dar  lăsat  sub  controlul 
bisericii,  care  nu  prea  e  destul  de  efectiv,  iar  în  alte 
state,  şcoala  nu  face  educaţie  religioasă,  decât  in¬ 
strucţie  în  domeniul  religiei  generale  şi  un  învăţă¬ 
mânt  al  „moralei“-laice.8 

In  ce  priveşte  politica  şcolară,  nu  putem  pre¬ 
vedea  ce  poate  aduce  viitorul.  Ca  un  semn  al  vremii 
totuşi  putem  remarca  experienţele  din  Germania  de 
după  răsboiu.  Guvernele  socialiste  au  desfiinţat  în¬ 
văţământul  religios.  După  3  ani  de  experimentare. 


1  Pr.  Gr.  Fopescu-Breasta  :  „învăţământul  religios  în  Germania"  me¬ 
moriu  cătră  Ministerul  instrucţiunii. 

*  Rude:  Methodik  II,  pentru  ceice  doresc  amănunte. 

părinţii  în  massă  au  pretins  reintroducerea  învăţă¬ 
mântului  religios  obligator  în  şcoală. 

O  catehizare  a  oamenilor  vârstnici,  după  me¬ 
toda,  pretinsă  mai  ades,  a  primilor  creştini,  încearcă 
sectele  reformatorice  apusene.  Ele  practica  intens 
şcoala  de  Duminecă  [America,  Anglia).  Mai  toate 
negligă  învăţământul  religios  propriu  zis  al  copiilor 
de  curs  primar.  Abia  acum  sosesc  ceva  veşti,  că 
pretind  şi  ei  introducerea  lui  obligatoare  în  şcolile 
de  stat  şi  particulare.  (Anglicanii  se  preocupă  chiar 
de  alcătuirea  unui  plan  analitic). 

In  timp  ce  în  Apus  simt  mişcări  aşa  de  mari, 
în  Răsărit,  din  cauza  asupririi  turceşti,  nu  se  mai 
cultivă  decât  tradiţia,  şi  şi  aceasta  aşa  cum  poate 
trece  ea  din  gură  în  gură,  poate  mai  adesea  pe 
şoptite  şi  înviorată  de  fantazia  popoârelor.  Rusia 
nu-şi  poate  consolida  un  învăţământ  temeinic,  fiindcă 
însuşi  statul  acesta  amalgam  n’a  putut  fi  consolidat 
deplin  nici  până  azi.  Reformaţia  doar  aduce  o  miş¬ 
care  şi  la  ortodocşi.  [Şi  reformaţii  şi  catolicii  căutau 
proseliţi  între  noi).  Mişcarea  se  restrânge  însă  mai 
numai  Ia  noi  Români. 

Reprivind  deci  istoricul  învăţământului  religios 
apusean,  vedem  o  imitare  laicizată,  mai  corect  ro¬ 
manizată,  a  celui  răsăritean.  Evul  mediu  nu  prea 
produce  ceva  însemnat.  Abia  reformaţiunea,  cu  lupta 
religios-culturală,  pe  care  o  provoacă,  pune  ştienti- 
ficeşte  problema,  şi  încearcă  să  o  şi  soluţioneze. 
Totuşi  înălţimile  învăţământului  religios  al  şcoalelor 
catehumene,  nu  le-a  mai  ajuns  nimăni  până  azi,  nici 
chiar  pietiştii. 

Cauza?  Poate  lipseşte  entuziasmul  sincer  al 
primilor  creştini,  şi  Duhul  care  toate  le  împlineşte. 


Preot.  Gh.  Maior. 


nt 

Relaţiile  bisericii  româneşti  ortodoxe  din  Ardeal  cu 

i  ' 

Principatele  române  în  veacul  al  XVIII-lea.1 

(.Urmare.) 

4.  Relaţiile  bisericeşti  cu  Principatele  Române  şi  influenţa 
persecuţiilor  religioase  din  Ardeal  asupra  acestor  relaţii 

(1740-1761). 

Persecuţiile  religioase  în  acest  timp  iau  proporţii  djn  ce 
în  ce  mai  mari  faţă  de  populaţia  românească  ortodoxă  şi  faţă 
de  preoţii  ei.  Românii  luptă  eroic  pentru  legea  strămoşească 
alături  de  conducătorii  puţini  ce  le  mai  remăseseră.  Niciodată 
răbdarea  şi  credinţa  religioasă  ale  Românilor  ardeleni  n’au  fost 
mai  greu  Încercate  ca  în  acest  veac  al  XVIII-lea.  Dacă  perse¬ 
cuţiile  de  credinţă  şi  de  tot  soiul  au  adus  atâta  suferinţă  neagră 
strămoşilor  din  acel  timp,  ele  au  avut  şi  marele  dar  de  a  face 
să  se  strângă  relaţiile  între  Românii  subjugaţi  şi  intre  cei  din 
Principatele  române.  Zeci  de  mii  au  trecut  în  Principate,  pentru 
a-şi  salva  viata  şi  credinţa  de  urgia  ungurească,  neuitând  de 
fraţii  lor  rămaşi  în  robie.  In  urma  «revoluţiilor»  religioase  con¬ 
duse  de  călugării  Visarion  Sarai  (1744)  şi  Sofronie  din  Cioara 
(1759—60)  mulţi  credincioşi  ortodocşi  din  Ardeal  au  fost  siliţi 
să  treacă  Carpatii,  ba  unii  au  ajuns  până  pe  malul  stâng  al 
Nistrului  ca  colonişti  ai  Rusiei. 

Despre  aceste  treceri  şi  relaţii  intre  fraţii  de  pe  ambele 
coborâşuri  ale  Carpaţilor,  iată  ce  ne  spune  cronicarul  proto- 
sincel,  de  origine  ardelean  Naum  Râmniceanu.3 

«Dar  şi  eu  am  familie  în  Valahia,  acum  de  70  de  ani 
(=c.  1755 — 60),  din  zilele  strămoşului  meu  după  tată  loan.. 
Acesta  din  neamul  militarilor  (din  satul  Jina,  jud.  Sibiiu)  adecă 
al  militarilor  Măriei  Tereziei,  împărătesei  Austriei,  din  cauza 
constrângerii  Unaţiei  numită,  ca  un  zelos  al  credinţei  ortodoxe, 
dupâce  mult  timp  s’au  împotrivit  militarii  săi  şi  împreună  cu 
tatăl  meu  după  trup  (Bucur,  care  era  şef  in  această  împrejurare), 
cu  toate  că  au  învins  şi  s'au  dat  ordin  împărătesc,  după  reclama 
lor  comună  ca  acest  corp  de  armată  să  rămână  nesupărat  în 

1  Vezi  «Revista  Teologică»  an.  1°25,  Nr.  10  —  1!. 

5  C.  Erbiceanu,  Viaţa  şi  activitatea  literară  a  protosinghdului  Naum 
Râmniceanu,  discurs  de  recepţie  la  «Academia  Română»,  Bucureşti  1900,, 
pag.  8. 

cele  ale  religiei  lor,  dar  fiindcă  s'au  ivit  unii  vrăşmaşi  şi  ame¬ 
ninţători  ai  vieţii  părintelui  şi  unchiului  meu,  eşind  din  ţara  lor 
Transilvania  In  Valahia,  s’au  aşezat  în  judeţul  Muscel,  lângă  apa 
numită  râul  Doamnei,  în  localitatea  zisă  Corbi,  unde  cu  trecerea 
timpului  s’au  şi  îngropat  şi  unchiul  şi  familia  mea.  Cu  chipul 
acesta  părintele  şi  unchiul  meu  s’au  făcut  conducătorii  unei 
colonizări  atât  de  mare  a  Transilvănenilor  în  Romanla- Valahla< 
pe  care  părintele  mea  o  cunoscuse  înainte  de  colonizare.  Că 
dupăcum  tsnl  amintesc  din  cuvintele  părintelui  meu,  că  el,  încă 
tinăr  fiind,  a  învăţat  carte  aici  în  Bucureşti,  la  un  dascăl  numit 
Lupu,  şi  dincolo  peste  Olt,  în  prea  sfânta  episcopie  a  Râmni¬ 
cului.  Apoi  după  căsătoria  sa  în  Transilvania,  nlct  hirotonia 
a’ a  primit  o  dela  arhiereul  de  pe  atunci  al  ortodocşilor,  ti  pogo- 
rândU'Se  în  Valahia,  a  fost  hirotonit  diacon  şi  preot  de  către 
Qtigorle  Episcopul  de  atunci  al  Râmnicului  (1749—60),  după 
cum  dovedeşte  gramaia  de  hirotonire  a  sa.  După  aşezarea  sa 
aida  părintele  meu  a  fost  cinstit  cu  protopopia  de  către  Mitro¬ 
politul  Grigorie  de  atunci  (1760-87)... 

Protopopul  unit  Nicolae  Pop  din  Balomir,  vicarul  episco¬ 
pului  din  Blaj  Inochentie  Klein  Micu  —  acum  exilat  la  Roma 
—  văzând  vrajba  iscată  între  Români  din  cauza  Unirii  cu  Roma, 
apoi  nedreptăţile,  persecuţiile  şi  siluirile  de  credinţă  pe  cari 
trebuiau  să  le  Îndure  tot  mai  mult  fraţii  săi  din  partea  catoli¬ 
cilor,  se  lăpăda  de  Unire,  trece  Carpaţii  în  Iulie  1748  împreună 
cu  oameni  de  ai  lui,  şi  se  aşeză  la  mănăstirea  Argeş  din  Ţara 
Românească,  unde  ajunge  arhimandrit,  dupăce  se  întoarse  din 
Rusia,  unde  intervenise  la  Ţarul  rusesc  pentru  protecţia  fraţilor 
săi  din  Ardeal.  De  aici  caută  să  dea  tot  ajutorul  ortodocşilor 
din  Ardeal  în  lupta  aprigă  cu  catolicii.  In  Ardeal  avea  nume¬ 
roşi  aderenţi  cari  erau  gata  să  treacă  în  Muntenia,  numai  Voe- 
voduî  ţării,  cu  care  vorbise  părintele  Nicolae,  să- j  împărtăşească 
de  oarecari  favoruri  şi  vor  veni  până  la  vre-o  16  mii  de  Ro¬ 
mâni.’  Despre  această  acţiune  a  arhimandritului  dela  Argeş 
aveau  cunoştinţă  şi  Guvernul  şi  consilierii  catolici  ai  Ardea¬ 
lului,  cari  din  o  şedinţă,  ţinută  in  Sibiiu  la  6  Septemvrie  1750, 
scriu  reginei  Maria  Terezia®  că  «Românii  nimic  nu  doresc  mai 
mult,  decât  dospitura  schismaticilor  vecini  din  Muntenia  şi  Mol* 

1  Hurmuz  ki,  Documente ,  VI.  p.  602  (din  Oct.  1748). 

*  Dragomir,  Istoria  desrobirii  religioase  a  Românilor  din  Ardeal  în 
sec.  al  XVIII.,  voi.  I.  SibMu,  1920,  pg.  95—6  No.  64. 

dova»..,  Un  preot  de  curând  sfinţit  însoţit  de  un  ţăran  Bucur 
Sas  şi  de  judele  din  Oaliş,  cutreera  satele  din  scaunul  Săliştii, 
vânzând  cărţi  aduse  din  Bucureşti,  şi  punând  pretutindeni  în 
mâna  poporuîui  scrisoarea  împărătesei  Rusiei  Elisabeta,  către 
ambasadorul  ei  din  Viena  in  favorul  ortodocşilor  ardeleni  perse¬ 
cutaţi  (din  1750),1 2  şi  privilegiu!  Domnului  Ţârii  Româneşti  Gri- 
gorie  Ghica  (din  14  Maiu  1750)  pentru  Românii  din  Ardeal 
cari  aveau  să  se  aşeze  în  Muntenia.3 4 * 6  Guvernul  spune  că  in 
dosul  nemulţumirilor  şi  agitaţiilor  religioase  din  Ardeal  stă  acest 
neastâmpărat  şi  fanatic  călugăr  pentru  neamul  său  Nicolae  Pop 
dela  Mănăstirea  Argeş,  pe  care  trebuie  ademenit  să  se  întoarcă, 
acasă  şi  apoi  prins  să  fie  arestat  greu.  S'a  pus  un  premiu  de 
200  galbeni  pentru  cel  care-1  va  prinde  pe  Nicolae  Pop.3 

E  fapt  sigur  că  mişcarea  religioasă  a  călugărului  Visarion 
a  fost  necontenit  alimentată  de  preoţii  şi  călugării  veniţi  din 
cele  două  Principate  româneşti,  cari  străbăteau  satele,  mănăsti¬ 
rile  ardelene,  îndemnând  poporul  să  lupte  din  toate  puterile 
lui  pentru  credinţa  strămoşească  şi  contra  uniţilor  cu  Roma. 
La  intervenţia  clerului  unit  şi  a  catolicilor  Guvernul  în  1744- 
şi  1746°  ia  aspre  măsuri  ca  să  fie  alungaţi  din  Ardeal  toţi  preoţii 
şi  călugării  «schismatici»  cari  s’au  strecurat  pe  ascuns  aici  din 
Ţara  Românească  şi  Moldova,  fiindcă  ei  sunt  una  din  cauzele 
principale  ale  tulburărilor  religioase  şi  că  unirea  nu  face  nici 
un  progres,  ba  din  contră  mulţi  dintre  uniţi  să  întorc  la  biserica 
«schismatică»,  apoi  preoţii  ortodocşi,  sfinţiţi  in  Ţările  române, 
să  fie  scoşi  din  slujbele  lor  de  parohi,  iar  cei  cari  vreau  să 
treacă  Carpaţii  pentru  hirotonire  să  fie  arestaţi  şi  pedepsiţi.3 
Toate  măsurile  acestea  drastice  nu  foloseau  Ia  nimic,  decât  că 
potenţau  eroismul  religios  al  poporului  român  şi  ura  contra 
unirii  cu  Roma  latină, 


1  Bariţ,  Părţi  alese  din  istoria  Transilvaniei,  I.  Sibiiu,  1889,  pag.. 
730-32,  No.  28. 

2  D'-agomir,  o.  c.,  pag.  89—90,  No.  61. 

3  ibid,  pag.  207,  105—110,  No.  67—8  (din  April,  iunio  1751). 

4  Dragomir,  o.  c.  pag.  148—9. 

f  Ibid.  p.  55  No.  40,  Bariţ,  o.  c.  I.  pag.  728  —  30. 

6  Trei  preoţi,  unui  cu  numele  Dan,  veniţi  din  Ţara  Românească,, 
produc  tulburări  în  Sălişte  şi  sunt  arestaţi  în  Ianuarie  1745.  Dragomir,  o.  c.. 
pag.  145  prefaţă;  Alţi  trei  preoţi  sfinţiţi  in  Ţara  Românească  şi  închtşi  în 
cetatea  Deva  de  unde  pe  doi  poporul  îi  eliberează  cu  forţa.  Ibid.  pagi  ICC 
prefaţa  (c.  1745), 

Românii  din  Şcheiul  Braşovului  amintindu-şi  de  legătura 
lor  ierarhică  cu  Ţara  Românească  cer  dela  împărăţie  pe  la  1752, 
tn  frunte  cu  preotul  lor  Eustatie  Vasilievici,  ca  ei  să  atârne  bise- 
riceşte  de  episcopia  de  Râmnic  sub  oblăduirea  căreia  fuseseră 
oficios  până  la  1739  cum  am  văzut  mai  sus.1 *  Din  acest  timp 
11  Martie  (1742— 3)  3 4  avem  o  scrisoare  a  episcopului  de  Buzău 
Metodie  cătră  protopopul  Radu  din  Scheiu,  în  care  spune  că  a 
primit  scrisoarea  trimisă  prin  Stoica,  fratele  răposatului  episcop 
Misail  de  Buzău.  Gheorghe  Hărşu,  care  a  cheltuit  nişte  bani 
ai  episcopului  Misail,  e  la  copreală»,  de  unde  nu  poate  scăpa 
până  când  nu  tva  plini  banii,  fiind  acum,  în  judecata  domniei».5 

Călugărul  Sofronie,  fiu  de  preot  din  familia  Oana  din  satul 
Cioara,  conducătorul  revoltei  religioase  din  1760,  şi-a  făcut  uce¬ 
nicia  bisericească  la  vre-o  mănăstire  din  Ţara  Românească,1 
poate  la  Cozia,  căci  la  începutul  secolului  al  XIX  lea  ni  se  spune 
că  modesta  mânăstire-schit  din  Cioara  a  fost  închinată  Coziei. 
Dupăce  revolta  aceasta  pentru  apărarea  credinţei  străbune  fu 
sugrumată,  Sofronie  se  refugiază  în  Ţara  Românească,  după 
spusele  protopopului  *Simion  Stoica  din  Bălgrad.  care  «a  auzit, 
în  19  Septemvrie  1762,  dela  dascălul  Bălgradului  loan,  care  a 
venit  din  Valahia  de  curând,  că  Sofronie  este  la  Argeş  in  bună 
stare,  a  vorbit  cu  el  în  trecuta  iarnă  în  Râmnic,  acum  n’a  vorbit 
ci  numai  a  auzit  dela  episcopul  Râmnicului  că  este  tot  în  sus 
numita  mărăstire  A  geş».  5  Cu  Sofrome  au  trecut  Carpaţii  o 

1  lorga,  Studii,  şi  docutmnte,  XIII,  pag.  246—7,  No.  51. 

*  Siicgbe,  Documente  etc ,  1.  pag.  2 — 4,  No.  ii  daia  e  greşiţi  1700 
:(72C8)  câci  Melodie  atunci  nu  era  episcop  de  Buzău. 

3  Biserica  din  Şriieiu  avea  vii  la  Topo'oveni  (lângă  Piteş'.i)  dăruite 
de  jupăneasa  Msria  pe  la  1693,  pe  c»ri  le  scuteşte  de  dări  Domnii  Ţării 
Româneşti:  Ştefan  Cantacuzino  <18  Iulie  1714)  şi  loan  Mavrocordat  (l 
Noemvrie  1718)  cf.  loan  Piişcu  in  « Gazeta  Transilvaniei »,  Braşov,  1920 
No.  238  (4  Noemvrie),  apoi  la  Ce.năleşti  dăruite  de  ieromonahul  Iosif  din 
schitul  Sinaia,  care  fusese  preot  la  biserica  din  Şcheiu.  Ibid.  No.  22 1  (dn 
17  Octomvrie  şi  Nr.  d  n  24  Oct.  1920).  La  1754  biserica  din  Şchein  vinde 
via  din  Topoloveni  cu  loO  taleri,  cf.  loiga,  Studii  şi  doc.  I— II.  p.  306, 
No.  74.  —  Vezi  despre  privilegiul  preoţilor  dm  Şchei  de  a  ţinea  la  păşune 
în  Moldova  400  oi,  iar  în  Ţara  Românească  800  oi  scutiie  de  gosiină  din 
partea  diferiţilor  Domni  în  sec.  al  XVIlI-lea,  cartea  mea,  Păsto/ii  ardeleni 
în  Principatele  române ,  Arad,  1925  pag.  39—43. 

4  Bunea  A.,  Episcopii  Petru  P.  Aron  şi  Dionisie  Novacovici  (1751 
până  64),  Blaj  1992  pag.  450  —  1. 

5  larga,  Studii  şi  documente,  IV,  Bucureşti,  1903,  pag.  93,  No.  LXXXVII. 


REVISTA  TEOLOGICA  175 


mare  mulţime  de  ortodocşi,  cari  împopulau  50  de  sate  in  Mun¬ 
tenia,  toate  puse  sub  supravegherea  lui  Sofronie  care  incassa 
dela  fiecare  cap  de  familie  câte  1  leu  pentru  Domnul  ţării  şi 
1  leu  pentru  sine.1 

Toţi  tovarăşii  principali  ai  lui  Sofronie,  în  lupta  pentru 
apărarea  ortodoxiei  in  Ardeal,  au  fost  călugări  fanatici,  cari  au 
crescut  în  mănăstirile  din  Ţara  Românească.  Aşa  bunăoară 
aprigul  luptător  popa  Iuon  din  Aciliu  care  a  stat  la  carte  in 
Muntenia  peste  zece  ani,  şi  mai  târziu  în  Rusia  şi-a  completat 
studiile  teologice  2  Apoi  călugărul  ardelean  Nicodim,  pe  care 
episcopul  de  Râmnic  Grigorie  la  9  Iulie  1757,  îl  recomandă  cu 
aceste  bune  cuvinte:  «Este  om  bun  fără  nici  o  pricină  şi  cu 
toată  supunerea  şi  dreptatea  ne-a  slujit  cum  se  cade.  De  aceea 
pe  toţi  vă  poftim  ca  ori  pe  unde  ar  trece  sau  ori  unde  ar 
vrea  să  locuiască,  fără  de  îndoire  să-l  primiţi  şi  să-l  miluiţi 
care  precum  vă  veţi  îndura  şi  în  dragoste  dumnezeiască  să-l 
aveţi,  ca  pe  un  adevărat  creştin  şi  preot  ţi  om  dt  noi  încre¬ 
dinţat  cătră  toţh.%  Iar  mitropolitul  Ţării  Româneşti  Filaret,  la 
7  August  acelaş  an,  îl  recomandă  tuturor  astfel : 1  «Acest  cuvios 
ieromonah  Chir  Nicodim,  carele  fiind  om  străin  din  ţinutul 
Belgradului,  a  fost  venit  la  sfta  episcopie  a  Râmnicului,  de 
multă  vreme,  la  fratele  nostru  întru  Hristos  Chir  Grigorie  episcop, 
unde  aflându-se  cu  slujbă  dreaptă  şi  vieţuire  curată,  l-a  învred¬ 
nicit  şi  cu  darul  preoţiei,  şi  având  bună  râvnă  duhovnicească 
ca  să  meargă  să  se  închine  pe  la  locuri  sfinte  şi  dupăce-şi  va 
ogonisi  de  trebuinţă  chiverniseli  vieţii  să  meargă  să  se  închine 
sftului  şi  de  viaţă  izvorâtoriul  mormânt  al  Domnului  nostru 
(dupăcum  de  aceasta  ne-am  încredinţat  din  cartea  fratelui  epis¬ 
copului  Chir  Grigorie  ce  am  văzut  în  mâna  cuvioşiei  sale)  ...pe 
toţi  vă  îndemnăm  să-l  primiţi  cu  cucerire  şi  cu  dragoste  să-l 
miluiţi  cine  cu  mult  cine  cu  puţin  şi  cine  cu  ce  vă  veţi  îndura>... 
Deci  părintele  umblase  o  lume  întreagă,  fusese  la  Ierusalim, 
apoi  la  Moscova,  luptând  peritru  cauza  dreaptă  a  ortodocşilor 
români  din  Ardeal  alături  de  Sofronie  cu  care  avea  strânse 
relaţii  cum  se  vede  din  scrisoarea  adresată  cătră  popa  Ioanic 


1  Bunea,  o.  c.  pag.  451. 

3  Bunea,  o.  c.  pag,  438. 

5  Dragomir,  Istoria  desrobirii  religioase,  I.  pag.  166,  No.  108. 
i  Ibid ,  pag.  166 — 7,  No,  109. 

din  Scheiul  Braşovului  cu  data  22  August  1761. 1 2  După  poto¬ 
lirea  mişcării  religioase  din  1760  Nicodim  se  retrage  în  Mun¬ 
tenia  la  mănăstirea  olteană  Bistriţa  unde  ajunsese  egumen  şi  de 
unde  peste  câţiva  ani,  la  2  Ianuarie  1763,  cere  deia  noul  episcop 
ardelean  Dionisie  Novacovici  «blagoslovenie  şi  încredinţare* 
ca  să  poată  veni  iarăşi  în  Ardeal,  deoarece  <trăgându-mă  şi  eu 
cu  patria  de  acolo  mi  s’au  înveselit  sufletul  împreună  şi  s’au 
bucurat  şi  inima  de  acea  de  mult  dorită  a  ticăloşilor  pravos¬ 
lavnici*.3  Nicodim  e  omul  de  încredere  al  episcopului  de  Râmnic 
Grigorie,  care-şi  dădea  seamă  foarte  bine,  că  in  Ardealul  per¬ 
secuţiilor  şi  ademenirilor  religioase  e  nevoie  de  clerici  cu  cre¬ 
dinţă  ortodoxă  puternică,  de  aceea  Grigorie  în  1  ianuarie  1763, 
scrie  episcopului  Dionisie  Novacovici  aceste  rânduri  despre 
Nicodim:  «Fiind  cu  neamul  din  Belgrad,  şi  viind  cătră  noi  Încă 
mai  dennainte,  fiind  mirean,  l-am  călugărit,  aicia  la  episcopie, 
făcându-1  diacon  şi  preot,  şi  ne-au  slujit  câtăvaş  vreme  bine  şi 
cu  dreptate.  Apoi  din  nou  îndemnarea  lăcuitoriior  pravoslavnici 
ai  Ardealului,  luându-şi  voie  şi  blagoslovenie  deia  noi,  s’au  dus 
cu  oareşce  jălbi  şi  până  la  Curtea  rusească,  Ia  răposata  întru 
fericire  Elisaveta  Petrozna,  marea  împărăteasă  a  toatei  Rusia,  şi 
de  acolo  intorcându-se  iarăşi  aice,  doreşte,  de  va  fi  voia  şi  bla- 
goslovenia  Frăţiei  Tale,  să-şi  vie  în  locul  şi  neamul  său.  Pentru 
care  şi  noi  poftim  pe  Frăţia  Ta  ca  să  aibă  voie  şi  blagoslo¬ 
venie  să  vie  şi  să-!  primeşti  lângă  Frăţia  Ta  cu  slujbă,  că  ieste 
om  bun  şi  cât  au  fost  lângă  noi  ne-au  slujit  cu  dreptate.  Ci 
poftim  să  avem  deia  Frăţia  Ta  răspuns,  ori  în  ce  chip  vei  socoti 
Frăţia  Ta*...3 

Despre  alţi  doi  tovarăşi  ai  răsvrătitului  Sofronie  ne  vor¬ 
beşte  preotul  Nicolae  din  Abrud  într’o  scrisoare  cătră  episcopul 
Dionise  Novacovici  (c.  1760 — 1):  «Spionii  lui  Sofronie,  aceştia, 
adecă  Efrem  şi  Teodosie,  i-am  aflat  unde  sunt,  prinzându-le  şi 
cartea,  care  o  voi  arăta  de  o  va  vedea  Preasfinţitu!  unde  scrie, 
iară  aşezământul  lor  este  aşa»:  Efrem  vine  din  Ţara  Româ¬ 
nească  la  protopopul  din  Bălgrad  Simion  Stoica,  care-1  face 
«popă  întărit  în  eparhia  lui,  la  satul  Ţălna,  din  sus  de  Bălgrad, 
lângă  un  călugăr  Atanasie  slujitor».  Teodosie  vine  şi  el  peste 
munţi;  el  e  pus  de  acelaş  «slujitor  în  satul  Bulz*.  Se  împart 

1  Hermann,  Das  alte  and  tteue  Ki'onstadt,  I,  Sibiiu,  1883,  pag.  *56, 

2  loiga,  Studii  şi  documente,  XiU  pag.  248—9,  No.  56. 

:i  lorga,  o.  c.,  IV,  pag.  90—1,  No.  LXXX1V. 

în  aceste  părţi  de  oamenii  Iui  Sofronie  antrimise  de  episcopul 
de  Râmnic  Grigorie.1 

Amândoi  aceşti  doi  călugări  au  fost  arestaţi,  apoi  refugiaţi 
în  Munteni?,  întorşi  în  Ardeal  stau  ascunşi,  Eromonahul  Teo- 
dosie  scrie  (1  Iulie  1766)  «bunului  părinte»  protopopului  din 
Bălgrad,  din  locul  «unde  şti  că  mă  aflu».  Şti  bine  câtă  nevoe 
am  pătimit;  fusei  prins  la  Sibiiu;  mă  scoseseră' din  Sibiiu  cu 
Nemţi,  până  mă  scoasă  din  ţară  afară.  Dară  încăş  cu  câtă  nevoe 
am  trăit  în  Ţara  Românească  pânăce  am  trecut  muntele  iarăşi 
dincoace,  câtă  frică  şi  nevoe  am  pătimit,  numai  având  noroc, 
că  fiind  şi  fratele  Efrem  călugărul,  care  şi  el  au  fost  prins  dim¬ 
preună  cu  mine,  ştiind  sama  muntelui  şi  având  cunoştinţă  cu 
dumniata...  am  osârduit  să  dăm  faţa  cu  dumniata» ..  ,a  In  6 
Iunie  1767  Novacovici  întreabă  din  Răşinari  pe  popa  Ion  Mo¬ 
rarul  din  Câmpeni  despre  cei  doi  călugări:  «La  Bulzu,  la  mă¬ 
năstire,  popa  Teodosie  spionul  cu  a  cui  ştire  au  şezut  acolo  şi 
cu  a  cui  slobozenie  s’au  dus  de  acolo;  aşişderea  şi  pentru  că¬ 
lugărul  Efrem,  cu  a  cui  ştire  s’au  dus  în  Ţara  Românească,  şi 
cu  a  cui  povaţă,  şi  unde  se  află  acum».8 

Astfel  persecuţiile  religioase  din  Ardeal  nu  pot  rupe  rela¬ 
ţiile  cu  Ţările  Româneşti,  ci  dimpotrivă  le  intensifică.  In  timpul 
când  lipsia  episcopul  ortodox  în  Ardeal,  ceice  voiau  să  fie 
preoţi,  treceau  munţii  pentru  hirotonie  la  diferiţi  episcopi  români. 

S’au  sfinţit  în  Ţara  Românească  următorii  preoţi  ardeleni:4 

La  1740:  Coman  Bârsan,  preot  în  Răşinari;  la  1746:  Moise 
Moga  din  Sălişte;  la  1753:  Ioan  Bobanca  din  Sebeşul-de-sus 
(jud.  Sibiiu);  la  1754:  Stan  Tipei  şi  Vfad  Ţepeş  din  Bran  (jud. 
Braşov);  la  1755:  Constantin  Stan  din  Turcheş  (jud.  Braşov); 
la  1756:  Bucur  Şerban  din  Mateiaş  (jud.  Târnava-mare),  German 
Racabeu  din  Căpâlna  (jud.  Alba),  Moise  Marcovici  din  Cărpiniş 
(jud.  Alba);  Ia  1757:  Oprea  Stanus  din  Lotnan  (jud.  Sibiiu). 

La  1758:  Toma  Nan  din  Ucea-de-jos  (jud.  Făgăraş),  Avram 
Lupu  din  Topârcea  (jud.  Sibiiu),  loan  Popovici  din  Holbav  (jud. 
Făgăraş),  Gheorghe  Bunea  sen.  din  Alma  (jud.  Târnava-mică). 

1  lorga,  o.  c„  XIII,  pag,  233—9,  No.  13. 

2  I.rga,  Studii  şi  documente,  IV  pp.  96 — 7  No.  92. 

*  lorga,  o.  c.  XIII,  p.  264  No.  143. 

*  Vezi  conscripţia  din  revista  Transilvania  XLII,  Sibiiu  1911,  pp. 
38—61,  148—171,  266—294  (din  1805);  Preotul  Simion  din  Teliuc  (jud.  Hu¬ 
nedoara)  sfinţit  de  G  igorie,  episcop  de  Râmnic  In  12  Decemvrie  1759  ef. 
torga,  Studii,  Documente,  XIII  p.  290  No.  XXIV. 

La  1750:  Mihai  Popovici  din  Măniărău  (jud.  Hunedoara), 
Sămoilă  Nan  din  Arpaşul-de-jos  (jud.  Făgăraş),  loan  Stcia  din 
Drăguş  (jud.  Făgăraş),  Matei  Viegera  şi  loan  Popovici  din 
Sâmbăta-de-sus-răsăriteană  (jud.  Făgăraş),  Radu  Moga  din  Ve- 
neţia-de-sus  (jud.  Făgăraş),  Onea  Banciu  din  Streja-Cârţişoara 
(jud.  Făgăraş),  loan  Popovici  din  llimbav  (jud.  Sibiiu),  loan 
Titske  din  Bran  (jud.  Braşov). 

La  1760:  Mihail  Raita  şi  loan  Şolca  din  Şona  (jud  Fă¬ 
găraş),  baia  Metz  sen.  din  Răşinari  (jud,  Sibiiu),  Mihaii  Orc  avu 
sen.  din  Comana  (jud.  Făgăraş)  Avram  Stanculeţ  din  Sulighete 
(jud.  Hunedoara),  Dumitru  Crişan  din  Fornadie  (jud.  Hunedoara) 
Solomon  Popovici  din  Banpotoc,  Simion  Popovici  din  Streiu, 
Dimitrie  Popovici  din  Streiu  Săcel  (jud.  Hunedoara),  Mhai  şi 
David  Popovici  din  Cinciş  (jud.  Hunedoara),  Stan  Budovits  din 
Fântâna,  loan  Popovici  din  Crihalma,  Constantin  Popov  ci  din 
Boarfa,  Nicolae  Popovici  din  Valendorf  (toate  jud.  Târnava- 
mare),  Gavril  Câtulea  din  Cetea,  Eremie  Popovits  din  Râpa- 
Râmeţului,  Gavrii  Popovici,  Simion  Bărlutz  şi  Constantin  Zinar 
din  Ponor,  Moise  şi  leremie  Popovici,  Crăciun  Braga  şi  Teodor 
Ştefănutz  din  Râmeţi,  Teodor  Naretz  din  Poiana,  lacob  Leah 
din  «K's-Aranyos»  (toate  jud.  Alba),  Toader  Marc  din  Şard 
(jud.  Târnava-mică). 

La  1761:  loan  Popovici  din  Şard  (jud.  Alba),  Mihaii  Po¬ 
povici  din  Laslăul-român  (jud.  Târnava-mjcă),  Petru  Popovici 
din  Bobohalma  (jud.  Târnava-mică),  Pavel  Novac  din  Tâmpa 
(jud.  Hunedoara),  loan  Neam  alias  Samoil  din  Sălişte  (jud.  Sibiiu), 
lacov  Izrael  din  Răşinari  1  Teodor  Delbe  din  Bene  şi  Gheorghe 
Cenda  din  Şaroş  (jud,  Târnava-mare),  Ionaşiu  izrael  din  Sebeşel 
(jud.  Hunedoara).2 

Preoţi  sfinţiţi  în  Moldova  se  amintesc: 

La  1760:  Nicolae  Troancheş  din  Zlagna  (jud.  Alba)  şi 
Gheorghe  Todoran  din  Ciceu-Haşmaş  (jud.  Dobâca);  la  1761: 
Gavril  Coteţ  din  Tritiul-de-jos  (jud.  Turda).3 

O  altă  categorie  de  preoţi  sfinţiţi  în  Principatele  Române 
sunt  aceia  cari  întâiu  au  fost  uniţi  şi  apoi  s’au  întors  la  orto¬ 
doxia  cea  adevărată. 

1  lorga,  Studii  şi  documente,  IV  p.  80;  lacov  din  Răşinari  e  sfinţit 
de  episcopul  de  Râmnic  Grigorie. 

*  Revista  Transilvania,  locurile  citate. 

5  Ibid. 

Diaconii:  Constantin  din  Răşinari,  Mateiu  din  Cornâţel, 
Şandrul  din  llimbav  (jud.  Sibiiu),  sfinţiţi  de  episcopul  unit  fno- 
chentie  Klein,  şi  preoţii:  leremia  din  Belgrad,  Andreiu  din 
Zoitan  (jud  Târnava-mare),  Ion  din  Petrilaca  (jud.  Alba),  sfinţiţi 
tot  de  episcopul  unit  Inochentie,  apoi  preoţii:  Pavel  din  Ra- 
coviţa  (jud.  Sibiiu),  sfinţit  de  mitropolitul  Gheorghe  al  Mol¬ 
dovei,  Crăciun  din  Bogata  (jud.  Turda)  şi  loachim  din  Meşcrac 
(jud.  Alba),  hirotoniţi  de  mitropolitul  Daniil  al  Ţării  Româneşti, 
Gheorghe  din  Mucundorf  (jud.  Târnava-mare),  sfinţit  în  Mol¬ 
dova  de  episcopul  de  Roman  Danii!  şi  Petre  şi  Ion  din  Petri¬ 
laca  (jud.  Alba),  sfinţiţi  de  episcopul  din  Cerven  (aceşti  5  au 
căzut  Ia  Unire),  —  în  1745  declară  cu  toţii  şi  fiecare  în  parte, 
sub  iscălitura  proprie  şi  !n  prezenţa  martorilor  şi  a  mitropoli¬ 
tului  Ungro-Vlahiei  următoarele:1  Eu...  acum  nevrând  să  mai 
fiu  la  unaţia  papistaşilor  şi  ponturile  care  au  primit  dela  bise¬ 
rica  apusului,  cunoscându-mi  greşala  am  venit  în  Ţara  Româ¬ 
nească  ia  prea  sfinţit  părintele  mitropolitul  Ungro-Vlahiei  chir 
Neofit,  poftind  să  iau  blagoslovenie  dela  Sfinţia  Sa  ca  să  fiu 
iarăşi  al  bisericii  răsăritului,  întâiu  lăpădându-mă  din  toată  inima 
mea  de  toate  ponturile  unaţiei  şi  să  fiu  până  la  moartea  mea 
.  al  sfintei  soborniceştii  şi  apostoliceştii  biserici  a  răsăritului  şi 
câte  primeşte  această  sfântă  biserică  a  răsăritului,  primesc  şi  eu 
cu  toată  inima  mea.  Iar  mergând  la  ţara  mea,  de  mă  voiu  în¬ 
toarce  iarăşi  ia  credinţa  unaţiei  şi  la  ponturile  lor,  să  fiu  fără 
de  darul  preoţiei  şi  subt  anatemă,  pentrucă  aşa  m’am  prins  şi 
m’am  făgăduit,  mai  bine  să  mor  decât  să  mă  întorc  la  unaţie 
şi  ia  ponturile  lor>.a 

Se  vede  că  trecerile  de  acest  fel,  ca  şi  de  a  mirenilor  la 
ortodoxie  erau  număroase,  deoarece  mitropolitul  Neofit  cere 
deslegare  patriarhului  Paisie  din  Consiantinopol  ca  prin  un¬ 
gerea  cu  mir  şi  rt  botezare  să  primească  pe  ceice  se  întorc 

'•  Biserica  ortodoxă  română,  XV,  Bucureşti  1891 — 2,  pp.  595—8, 
600 — 1;  Furtună  D.  Breopmea  românească  în  secolul  al  XVfll-lea,  Vâlenii- 
de-Munte,  1915,  pp.  235—41  No.  15— 22;  Lapedatu  Alex.,  Câteva  documente 
împotriva  Unirii,  Bucureşti,  1915  pp.  23  -29.  (Sfinţirea  acestor  preoţi  a 
fost  cronologic  aşa:  15  Decemvrie  174!,  29  Decemvrie  1744,12  Februarie, 
8  Martie,  1  Aprilie,  7  Iunie  6  Iulie,  11  Iulie  1745). 

*  Vezi  despre  doi  preoţi  sfinţiţi  în  Ţara  Românească  în  1745  aşezaţi 
in  Beşimbac  (jud.  Frgăra>),  Dragomir  o.  c-,  p.  188  prefaţa ;  Preoţii:  Radu 
şi  luon  din  Valda-Rece  (jud.  Făgăraş)  trec  In  Ţara  Românească  în  1745 
şi  se  Japădă  de  unire.  Ibid 

dela  eresie  ia  ortodoxie:  Latini,  Armeni,  iar  mai  ales  Lutero- 
Calvini  din  Transilvania.  Patriarhul  Paisie  răspunde  că  numai 
cu  sfântul  mir  sâ-i  ungă  pe  ceice  trec  la  legea  ortodoxă.1  In 
24  Noemvrie  1741  Paisie  scrie  mitropolitului  Neofit  în  chestia 
unui  ierodiacon  (se  pare  că  privitor  la  Constantin  din  Răşinari,, 
de  care  am  vorbit  mai  sus)  şi  zice:  dacă  a  fost  hirotonit  iero¬ 
diacon  la  latini,  se  poate  hirotoni  şi  preot,  dupăce  face  mărtu¬ 
risirea  trebuincioasă.2 

Să  ne  oprim  puţin  asupra  circulaţiei  de  cărţi  bisericeşti 
deoparte  şi  de  alta  a  Carpaţilor  şi  asupra  celor  cari  le  tipăreau, 
în  acest  interval  de  douăzeci  de  ani. 

Preotul  Ştefan  Meteş, 

membru  corespondent  al  Academiei  Române* 
directorul  Arhivelor  Statului  din  Cluj. 


Un  reprezentant  al  şcoalei  catihetice  egiptene : 

Clement  Alexandrinul.' 

Suntem  în  secolul  celei  mai  formidabile  între¬ 
prinderi  de  unificare  a  lumii. 

Politica  lui  Alexandru  cel  Mare,  deschidea  vaste 
perspective  imperialismului  roman  şi  doctrinei  cre¬ 
ştine. 

In  această  strălucită  epocă  a  istoriei  univer¬ 
sale,  sau  fixat  posibilităţile  de  circulaţie  ale  culturii, 
prin  intenzificarea  legăturilor  comerciale  şi  prin 
internaţionalizarea  limbii  greceşti. 

Centrul  vieţii  economice  şi  culturale  era  Alexan¬ 
dria  egipteană  (căci  marele  cuceritor  întemeiase  17 
Alexandrii).  Aşezată  Ia  răspântia  a  3  continente  şi 
a  3  culturi,  ea  ajunse  în  scurtă  vreme  cea  mai  impu¬ 
nătoare  metropolă  comercială  şi  culturală  a  vremii 
—  cu  o  puternică  radiaţie  asupra  întregii  lumi  cu¬ 
noscute. 

1  Biserica  ortodoxă  română,  XV  pp.  593—4  (d  n  '27  Iulie  174!). 

3  Ibid,  XV,  pp.  594-5. 

‘  Storiă  della  Sacra  eloquenza  [Fr.  Zanotto).  Precis  de  Patrologîe  : 
[J.  Tixeront].  Melanges  de  Patrologie  (J.  Tixeronlj. 

Aci  se  ridicară  muzeul  şi  serapeul  ptolemeian 
cu  cele  700,000  de  cărţi  [în  anul  47]  şi  se  inaugură 
uriaşa  operă  de  interpretare  a  culturii  eline  şi  de 
universalizare  a  ei. 

Elenizarea  orientului  fu  precursoare  creştinării 
universale. 

In  sec.  III  al  erei  creştine  şi  mai  ales  spre  sfâr¬ 
âitul  lui,  biserica  din  Alexandria  a  cărei  întemeiere 
i  se  atribue  Sf .  Marcu,  s’a  impus  printr’o  intensă 
activitate  teologică. 

In  cadrele  acestei  biserici,  a  funcţionat  o  şcoală 
catihetică  atât  pentru  instruirea  elementară  a  cate- 
humenilor  cât  şi  pentru  satisfacerea  nevoilor  de  lă- 
murire  religioasă  a  intelectualilor  creştini  şi  pâgâni. 

După  măreaţa  operă  defensivă  şi  polemică 
a  apologeţilor,  se  simţia  profund  nevoia  unor  şcoale 
creştine  pentru  educaţia  tineretului.  Intre  acestea  se 
distinse  şcoala  din  Alexandria. 

Iată  ideia  care  a  presidat  la  aceste  fundaţii  teo¬ 
logice,  după  Sf.  Clement  Alexandrinul: 

„Unii  socotindu-se  prea  pricepuţi,  nu  voiau  să 
:ştie  nimic  nici  de  fiîosofie,  nici  de  dialectică,  nici 
de  cercetările  naturale;  ci  căutau  numai  credinţa 
simplă.  Aceştia  sunt  asemeni  omului  care  fără  a-şi 
da  osteneala  de  a  cultiva  viţa  de  vie,  pretinde  să 
culeagă  dintr’odată  struguri.  Iar  Domnul,  [care  se 
numeşte  pre  sine,  prin  asemănare,  viţă  din  care  se 
cade  să  culegem  roadele,  poruncite  de  Cuvântul  numai 
după  trudă  şi  aşteptare],  zice  că  trebuie  s’o  curăţim, 
s’o  săpăm,  s’o  legăm,  şi  multe  alte  lucruri  să  facem. 
Ca  să  putem  îngriji  via  şi  pentruca  să  dea  rod  bogat 
e  nevoe  de  cosor,  de  hârleţ,  şi  de  alte  unelte  ţără¬ 
neşti.  Medicina  este  ca  şi  agricultura: 

Celce  învaţă  deosebite  lucruri  ca  să  ştie  să 
muncească  mai  bine  ogorul  şi  ca  să  tămăduiască 
bolnavii,  stăpâneşte  o  ştiinţă  mai  de  preţ.  Aşijderea 
eu  cred  că  numai  acela  e  un  învăţat  cu  trecere  mare, 
care  ştie  să  vadă  legăturile  tuturor  lucrurilor  cu 
subiectul  cu  care  se  îndeletniceşte ;  să  ştie  să  adune 
iot  ceeace-i  foloseşte  chestiunii  lui  şi  din  geometrie 

şi  din  literatură  şi  din  filologie  şi  chiar  din  filosofic, 
păstrând  totuşi  neatinsă  de  orice  curse  credinţa".1 

Şcoalele  catihetice  fuseseră  întemeiate  şi  mai 
de  mult  de  Atenagora  şi  Panten ;  ele  însă  ajunseră 
la  renume  numai  prin  marii  catiheţi  Clement,  Origen 
şi  Dionisie  cel  mare.  Ei  explicau  doctrina  punând  în 
relief  valoarea  şi  frumuseţile  ei  pentru  viaţă. 

Forma  nu  era  de  popularizare,  deoarece  se 
avea  în  vedere,  în  special,  formarea  savanţilor  creştini. 

Intre  cei  3  catiheţi  citaţi  mai  sus,  se  distinge 
Clement  Alexandrinul,  numit  astfel,  fie  pentrucă  sa 
născut  în  Alexandria,  fie  pentrucă  aci  a  trăit  mai 
multă  vreme. 

Păgân  de  naştere,  s’a  născut  pe  la  150,  se  zice 
la  Atena.  A  studiat  cu  mare  râvnă  filosofia  stoică 
al  cărei  adept  a  fost. 

Cucerit  de  superioritatea  doctrinei  creştine,  el 
întreprinse  câteva  călătorii  în  Grecia  Mare,  în  Italia, 
în  Palestina  şi  în  Egipt  —  făcând  cunoştinţă  cu  das¬ 
călii  creştini.  In  Alexandria  legă  prietenie  cu  Panten 
supranumit  „albina  Siciliei"  şi  conducătorul  renumitei 
şcoale  catihetice  Didascalea;  se  statornici  aci  [180] 
se  converti,  iar  după  9 — 10,  ani  fu  hirotonit  în  preot, 
devenind  unul  din  cei  mai  osârduitori  cooperatori  ai 
lui  Panten,  ca  apologet,  ca  moralist  şi  ca  educator 
religios. 

Vestea  despre  ştiinţa  şi  vrednicia  lui  se  răs¬ 
pândi  ca  fulgerul:  la  catehezele  lui  asistau  şi  păgânii. 
La  202,  203,  survenind  persecuţia  lui  Sepfimiu  Sever, 
şcoala  catihertică  fu  închisă  din  porunca  Cesarului. 

După  unii  istorici,  el  s’ar  fi  refugiat  la  Ierusalim, 
ca  ajutor  al  episcopului  Narcis,  după  alţii,  el  sar  fi 
retras  în  Capadochia  Ia  episcopul  Alexandru,  fostul 
său  elev,  mai  târziu  ajuns  episcop  al  sf.  Cetăţi. 
Moartea  lui  a  fost  fixată  cu  probabilitate  între  anii 
211—216. 

Sf.  Clement  Alexandrinul  a  fost  o  personalitate 
dăruită  cu  mari  însuşiri :  plin  de  râvnă  pentru  DomnuL 


1  Strom.  I,  9. 

şi  plin  de  iubire  pentru  elevii  săi;  minte  clară  ca¬ 
pabilă  de  speculaţiunile  cele  mai  îndrăsneţe  şi  în¬ 
zestrată  cu  o  largă  cultură  generală  şi  teologică.  Cu¬ 
noştea  în  chip  desăvârşit  scrierile  păgâne  şi  creştine 
din  care  şi  citează  cu  abundenţă.  Stilul  său  e  vioiu  şi 
plastic  —  nu  lipsit  şi  de  oarecare  prolixitate,  dato¬ 
rită  prea  deselor  referiri  la  autorii  utilizaţi. 

Ideia  dominantă  a  întregii  lui  activităţi  teologice, 
este  de  a  pune  în  evidenţă,  contribuţia  filosofiei  la 
pregătirea  lumii,  pentru  a  o  face  accesibilă  revelaţiei 
creştine  şi  apoi  de  a  arăta  cum  poate  fi  utilizată 
această  filosofie,  pentru  expunerea  revelaţiei  în  ca¬ 
drele  unei  ştiinţe  teologice  sistematice. 

* 

*  * 

Lucrările  lui,  înşirate  în  ordinea  cronologică, 
sunt  Protrepticul,  Pedagogul  şi  Stromatele,  [după 
200]  fpotiposele,  Ce  bogat  se  va  mântui  ?  Extrase 
din  scrierile  lui  Teodot ,  53  eclogae  de  scripturis 
propheticis  a  căror  autenticitate  nu  se  poate  dovedi. 
Eusebiu  îi  atribuie  câteva  omilii :  despre  Paşti,  post, 
bârfire,  sfătuire  la  răbdare,  sau  către  cei  noubotezaţi. 
Canon  eclesiastic  sau  către  iudaizanţi  —  şi  din  care 
ne-au  rămas  unele  crâmpeie  numai. 

Protrepticonul  este  o  exortaţie  cu  caracter  apo¬ 
logetic  adresată  elinilor.  începe  cu  fabula  lui  Anfion 
şi  Arion  din  Metimna :  cel  dintâi  prin  puterea  şi  vraja 
cântecului  ar  fi  durat  zidurile  cetăţii  părinteşti  şi  al 
doilea  ar  fi  fost  ascultat  de  peştii  mării  —  cuceriţi 
de  farmec.  Dupăce  denunţă  orgiile  şi  tainele  idolilor, 
cheamă  pe  păgâni  să  se  renască  prin  înţelepciunea 
cuvântului,  ale  cărui  minimi  culminează  în  creaţia 
lumii  şi  în  răscumpărarea  ei;  confruntă  morala  pă¬ 
gână  cu  cea  creştină  demonstrând  superioritatea 
acesteia.  Numai  în  Isus  Hristos  avem  tot  adevărul. 

Pedagogul.  In  această  lucrare,  împărţită  în  3 
cărţi,  Sf.  Clement  se  dovedeşte  ca  un  excelent 
catihet.  In  prima  carte,  Isus  Hristos  este  înfăţişat 
ca  pedagogul  eminent  Combătând  pe  gnosticii  cari 

considerau  pe  creştini  ca  nişte  copii  incapabili  de 
perfecţiune,  el  arată  cum  în  Taina  Sf.  Botez  noi 
primim  sâmburele  perfecţiunii  —  deoarece  devenim 
capabili  de  a  vedea  pe  Dumnezeu;  Isus  Hristos  ne 
face  educaţia  prin  bunătate.  El  a  creat  pe  om  şi 
l-a  călăuzit  încă  dela  obârşie  spre  perfecţiune  pe 
care  mai  apoi  i-o  va  face  integral  accesibilă  prin 
întruparea  şi  prin  jertfa  Sa. 

In  cartea  a  doua  şi  a  treia,  fixează  deosebite 
reguli  pentru  viaţa  de  toate  zilele:  vorbeşte  despre 
mâncare,  despre  băutură,  despre  râs,  despre  vor¬ 
bele  deşarte  —  biciuind  moravurile  laxe  ale  vremii 
şi  arătând  frumseţea  virtuţii. 

Pedagogul  abundă  în  antiteze  morale  de  o  ad¬ 
mirabilă  plasticitate,  înfăţişându-ne  astfel  un  tip  de  ca¬ 
tehizare  exemplară. 

Cele  7  Stromate  [covoare)  se  adresează  unui 
public  mai  cult  —  ele  n’au  caracterul  popular  al 
Pedagogului,  ci  mai  mult,  un  caracter  speculativ,  cu 
toate  că  şi  în  această  lucrare,  autorul  se  foloseşte  tot 
de  un  mijloc  intuitiv,  deoarece  schiţează  portretul 
creştinului  desăvârşit. 

Creştinului  îi  e  folositoare  filosofia  —  şi  cre¬ 
dinţa  şi  cugetarea  purced  dela  Dumnezeu.  Perfec¬ 
ţiunea  credinţii  creştine  se  dovedeşte  în  caritate  şi 
în  martiriu.  Filosofia  nu  contrazice  credinţa. 

In  această  lucrare,  Sf.  Clement,  se  manifestă 
ca  un  spirit  de  o  nelimitată  generozitate  şi  conciliere. 

După  trilogia  mai  sus  studiată,  una  din  cele  mai 
de  seamă  lucrări  a  lui  Clement,  sunt  Ipotipozele 
(schiţele)  în  8  cărţi,  cuprinzând  excerpta  din  V.  şi 
N.  Testament  şi  interpretarea  lor  alegorică,  lucrare 
aspru  judecată  din  punct  de  vedere  teologic,  de 
F  otius. 

Omilia  Quis  dives  salvetuv,  în  care  se  tâlcueşte 
rostul  bogăţiei  pornind  dela  cap.  X,  17,  31  din  Sf. 
Evanghelie  după  Marcu,  atribuită  la  început  lui  Origen 
şi  mai  apoi,  pe  temeiul  mărturiei  lui  Eusebiu,  lui 
Clement,  este  una  din  cele  mai  apreciate  lucrări 
clementine  din  pricina  justeţii  concepţiilor  etice  cu- 


REVISTA  TEOLOGICĂ 


185 


prinse  în  ea.  Cei  2  vrăjmaşi  ai  omului  bogat  sunt: 
linguşirea  şi  ignoranţa  —  linguşirea  pentrucă  spo¬ 
reşte  stricăciunea  la  care,  prin  firea  ei,  predispune 
pe  om  bogăţia,  şi  ignoranţa  pentrucă  nu-i  îngădue 
să  pătrundă  înţelesul  ascuns  al  Sf.  Scripturi  Bo¬ 
găţia  întrebuinţată  bine,  nu  împiedecă  mântuirea. 
Omul  bogat  să  nu-şi  lipească  inima  de  bogăţie. 

* 

>  *  * 

Am  înfăţişat  pe  scurt  viaţa  şi  activitatea  unuia, 
din  cei  mai  entusiaşti  animatori  ai  vieţii  creştine,  din 
cei  mai  perspicace  cercetători  ai  psihologiei  mora¬ 
vurilor  şi  din  cei  mai  pasionaţi  intreprinzători  de 
sinteze  spirituale.  Trăind  în  Alexandria,  adecă  într’o 
lume  cu  atâtea  aspiraţii  contradictorii,  cu  atâtea  posi¬ 
bilităţi  de  decădere  morală  şi  ispitită  la  fiece  pas  de 
moliciunile  huzurului  şi  iresponsabilităţilor  lui  morale. 
Clement  Alexandrinul,  filosof,  teolog  şi  moralist,  s’a 
simţit  chemat  să  apere  şi  să  propage  valorile  morale 
ale  credinţii  creştine  şi  să  le  înfrăţească  cu  valorile 
cugetării  păgâne. 

Critică  luxul  şi  excentricităţile  lui  şi  caută  să 
convingă  pe  tineri  să  se  lase  în  toate  acţiunile  lor, 
inspiraţi  numai  de  Mântuitorul: 

„Cine  este  pedagogul  nostru  ?“  întreabă  el  în 
Pedagogul,  şi  răspunde:  „Isus  Hristos!“  „Căci  El  în¬ 
suşi  îşi  dă  adesea  numele  de  Păstor.  Celce  conduce 
copiii,  este  un  păstor  de  copii.  Cuvântul,  pe  drept 
cuvânt,  se  numeşte  pedagog,  pentrucă  El  ne  conduce 
la  mântuire,  iar  noi  suntem  copiii  Lui“. 

Rugăciunea,  cu  care-şi  încheie  această  lucrare 
de  educaţie  individuală  şi  socială,  este  plină  de  sim¬ 
ţire  creştinească  şi  de  palpitantă  iubire  faţă  de  fraţii 
săi  oameni: 

„Fii  prielnic  copiilor  Tăi,  Invăţătorule  dumnezeesc. 
Părinte,  îndrumător  al  Iui  Israel,  Fiu  şi  Tată,  Dum¬ 
nezeu  unic  şi  Doamne. 

Fă-ne  vrednici,  pe  noi,  ceice  urmăm  legilor  Tale, 
să  Te  iubim  şi  să  fim  asemenea  Ţie,  ca  să  ne  îm¬ 
părtăşim  de  îndurările  Tale,  şi  să  nu  ne  ajungă 

asprimea  dreptăţii  Tale.  Dă-ne  să  petrecem  dea- 
pururi,  în  pace,  sub  aripile  Sf.  Duh,  hrănindu-ne  cu 
negrăita  Ta  înţelepciune,  săvârşind  laudele  Tale  până 
la  plinirea  ceasului  din  urmă,  multumindu-Ţi,  închi- 
nându-ne  Ţie,  Tată,  Fiu  şi  Sf.  Duh,  Dumnezeu  unic, 
care  singur  eşti  totul,  în  care  totul  şi  prin  care  totul 
fiinţează,  ale  căruia  mădulare  noi  suntem.  Stăpâne 
vecinie  al  slavei  şi  al  veacurilor,  atot  bun,  atot  înţelept, 
atot  drept,  căruia  slava  se  cuvine  acum  şi  în  vecii 
vecilor.  Amin“.  prof.  Dr.  Gr. 


Probleme  actuale. 

Pe  marginea  concordatului. 

Protestele  energice  şi  unanime  care  sau  ridicat  din 
sufletul  întregului  cler  şi  popor  ortodox  de  câteori  problema 
concordatului  a  fost  pusă  la  ordinea  zilei,  au  stârnit  în  unii 
oameni  bănuiala,  că  aceste  proteste  n’ar  izvorî  decât  dintr’o 
nemărturisită  frică  de  ofensiva  ce-o  va  lua  catolicismul  blindat 
în  privilegiile  ce  i  se  vor  acorda  prin  concordat.  Catoli¬ 
cismul  e  militant,  iar  biserica  ortodoxă  e  „leneşă  şi  func- 
ţionărească“  -  spun  apologeţii  concordatului.  De  aceea 
e  natural  ca  biserica  ortodoxă  să  se  teamă  de  acţiunea 
catolicismului,  să  se  dorească  la  adăpostul  statului  şi  să 
protesteze  împotriva  concordatului... 

Nu  discutăm  de  astădată  întrucât  atributele  cu  cari 
unii  oameni  se  încumetă  să  gratifice  biserica  ortodoxă  din 
România  constituesc  o  insultă ;  nu  discutăm  nici  măcar  ac- 
tivismul  eroic  al  celorlalte  biserici  —  inclusiv  cea  unită  — 
din 'cuprinsul  ţării.  Aceasta  o  vom  face  la  timpul  său,  ca 
să  se  edifice  şi  bârfitorii. 

De  astădată  am  dori  să  arătăm  doar  atât,  că  bănuiala 
celorce  cred  că  ortodoxia  se  teme  de  catolicizarea  româ¬ 
nilor  este  absolut  gratuită ;  ea  nu  merită  nici  măcar  o  dis¬ 
cuţie  mai  largă,  întrucât  istoria  neamului  nostru  înlătură 
din  capul  locului  această  bănuială. 

Neamul  românesc  s!a  zămislit  în  credinţa  ortodoxă. 
Biserica  dreptmăritoare  i-a  fost  mama  care  i-a  povăţuit 
paşii  de-alungul  veacurilor.  Ortodoxia  i-a  miresmuit  cultura, 

i-a  format  sufletul.  Un  suflet  tare,  un  suflet  masiv,  care  nu 
se  îndoaie  la  orice  bătaie  de  vânt,  ci  stă  falnic  înfruntând 
cu  eroism  furtunile  vremii... 

Slavă  Domnului,  furtuni  s’au  abătut  destule  asupra 
neamului  nqştru.  Toate  au  trecut  peste  noi,  fără  să  ne  mă¬ 
ture.  Nu  ne-a  cruţat  nici  catolicismul  agresiv.  In  atâtea 
rânduri  şi-a  pus  în  mişcare  „berbecii",  ca  să  ne  surpe  zi¬ 
durile  solidarităţii  noastre  duhovniceşti.  In  veacul  al  XlV-lea 
ţinta  atacurilor  infructuoase  a  fost  Moldova  şi  Ţara  Ro¬ 
mânească  ;  în  veacurile  următoare  îndeosebi  Ardealul.  Pre¬ 
tutindeni  catolicismul  venea  cu  steag  unguresc,  în  numele 
regelui  „apostolic".  Şi  pretutindeni  a  întâmpinat  aceeaş 
rezistenţă  eroică  a  ortodoxiei  româneşti.  „A  fost  un  noroc 
deosebit  pentru  ţările  române  că  alipirea  poporului  la  bi¬ 
serica  ortodoxă  a  reuşit  să  pună  zăgaz  puternic  atât  în 
calea  prozelitismului  catolic,  cât  şi  în  calea  expansiunii  un¬ 
gureşti,  ceeace  face  pe  un  istoric  ungur  să  mărturisească 
cu  resemnare,  că  religia  ortodoxă  a  împiedecat  consoli¬ 
darea  puterii  ungureşti  în  principatele  române,  ca  şi  în  ţă¬ 
rile  din  sudul  Dunării".* 

Este  adevărat  că  pe  la  1700  o  parte  a  Românilor  ar¬ 
deleni  „s’a  unit"  cu  Roma  papistaşe.  Această  unire  însă 
n  a  făcut-o  poporul,  ci  câţiva  preoţi  ispitiţi  de  privilegiile 
ce  li  se  făgăduiau  din  partea  stăpânitorilor  catolici.  Şi 
şi-asta  cu  cât  chin  sufletesc,  cu  câtă  gelozie  pentru  cre¬ 
dinţa  strămoşească!  „Şi  aşa  ne  unim  aceşti  ce  seri  mai 
sus  —  zice  epilogul  actului  de  unire  —  cum  toată  legea 
noastră...  să  stea  pe  loc!" 

Şi  a  stat.  Căci  în  sufletul  poporului  trecut,  formal,  la 
unaţie,  nu  s’a  schimbat  nici  o  iotă  din  vechea  credinţă  şi 
din  strămoşeştile  datini  de  viaţă  bisericească. 

Unirea  cu  Roma  a  fost  un  act  eminamente  politic,  nu 
religios.  Zămislită  din  siluirea  conştiinţei,  ea  n’are  rădăcini 
în  sufletul  românesc;  ea  nu  e  ancorată  decât  în  nisipul  pri¬ 
vilegiilor  cu  care  Habsburgii  au  fost  în  stare  să  momească 
sufletul  unui  vlădică-iobag.  Cât  despre  poporul  românesc: 
—  el  a  rămas  în  acea  strălucită  solidaritate  religioasă  or¬ 
todoxă  care  i-a  fost  scut  şi  pavăză  mântuitoare  în  toate 

1  Dr.  1,  Lupaş:  „Concordatul",  în  ziarul  „Patria"  din  Cluj,  Nr.  45 
din  1921. 


vremile  furtunoase.  „Poporul  românesc,  în  întregimea  Iui, 
a  refuzat  categoric  şi  sistematic  toate  încercările  de  a  se 
atinge  de  ortodoxia  credinţelor  lui,  credinţă  care  se  iden¬ 
tificase  cu  sufletul  său  românesc".  Constatarea  o  făcea  I. 
P.  S.  Părinte  Mitropolit  Nicolae,  cu  prilejul  discuţiei  gene¬ 
rale  a  Constituţiei,  în  şedinţa  din  12  Martie  1923  a  sena¬ 
tului  român.  Şi  constitue  o  strălucită  lecţie  a  istoriei.  Aceeaş 
constatare  o  face  şi  dl  Nae  Ionescu  în  „Cuvântul"  din  10 
Ianuarie  1927,  judecând  un  fapt  istoric  mai  recent,  pe  cât 
de  neînsemnat  pe-atât  de  caracteristic;- lamentabila  înfăţi¬ 
şare  duhovnicească  şi  tehnică  a  unei  lucrări  editate  de  se¬ 
minarul  franciscan  din  Hălăuceşti  cu  prilejul  celui  de  al 
şaptelea  centenar  al  naşterii  „Sărăcuţului"  de  Assissi.  Con¬ 
cluzia  la  care  ajunge  dl  Nae  Ionescu  din  răsfoirea  numitei 
lucrări  franciscane,  este  aceasta:  „catolicismul  transplantat 
în  rasa  noastră  se  închirceşte ».  Dl  Nae  Ionescu  are  perfectă 
dreptate.  Şi  dacă  aceasta  este  formula  care  sintetizează 
istoria  catolicismului  „românesc"  —  bănuiala  că  protestele 
împotriva  concordatului  ar  izvorî  din  teama  că  suntem  ame¬ 
ninţaţi  de  catolicizare,  este  de-adreptul  absurdă.  Cu  sau 
fără  concordat,  neamul  românesc  va  rămânea  şi  va  deveni 
tot  mai  ortodox,  Unificarea  Iui  sufletească  se  va  desăvârşi 
în  sensul  pe  care-1  indică  istoria  vieţii  Iui  religioase,  care 
e  şi  istoria  vieţii  Iui  naţionale. 

Dar  concordatul  este  un  element  disolvant  pentru  viaţa 
statului  şi  neamului  nostru,  —  de  aceea  suntem  contra  în¬ 
cheierii  Iui.  N.  C. 


MIŞCAREA  LITERARĂ. 

Kleine  Schulbibel  fur  das  Bristum  Breslau  und  seinen 
Delegaturbezirk,  amtlich  heraugegeben  vom  furstbischof - 
lichen  Ordinariat  zu  Breslau ;  mit  53  Textbildern.  Ed.  Herder 
&  Co.,  Freisburg  im  Breisgau. 

Cartea  e,  ceeace  se  cunoaşte  la  noi  sub  numele  de 
istorie  biblică  şi  e  destinată  şcoalei  primare. 

Ce  uşor  am  putea  inclina  să  nu-i  dăm  nici  o  atenţie, 
dacă  problema  manualelor,  şi  mai  ales  a  celor  de  religie, 
n’ar  fi  aşa  de  actuală.  O  concentrare  minunată  a  unită¬ 
ţilor,  prinse  într'un  stil  simplu,  uşor,  asemănător  cu  cel  al 
Sf.  Scripturi,  cu  cuvintele,  cari  reclamă  aprofundări,  sub- 

liniate,  diagolurile  redate  cu  cuvântul  Scripturii,  cu  un  tipar 
gotic,  e  adevărat,  dar  citeţ  şi  foarte  îngrijit,  pe  o  hârtie 
albă  ca  laptele  ce  te  face  să  ţii  la  carte,  în  antiteză  cu 
odioasa  hârtie  surie,  alteori  galbină  sau  de  ziar  —  zise: 
pedagogiceţ!)  dela  noi,  cu  53  clişee  curate,  luminoase,  lu¬ 
crate  în  acelaş  stil  simplu,  pedagogic,  acomodat  puterii  de 
pricepere  al  cetitorilor,  pentru  cari  sa  pregătit  manualul* 
iată  pe  scurt  calităţile  cărţii,  de  care  vorbim,  şi  pe  cari 
am  dori  să  le  putem  releva  şi  la  manualele  noastre  de 
şcoală,  făcute  fa  iuţeală,  fără  competenţă  foarte  ades,  şi 
dintr’un  spirit  curat  negustoresc  în  înţelesul  jidovit  al  cuvân¬ 
tului.  Şi  mai  e  ceva:  e  carte  numai  de  religie  —  pentru 
şcoala  primară !  La  noi,  lecţiile  de  religie  s’au  înghesuit  în 
cartea  ae  cetire,  cu  text  şi  interpretare  stâlcită,  cu  nume  şi 
numiri  streine  de  numirile  tradiţionale,  românizate,  pe  cari 
copilul  şi  omul  le  întâlneşte  în  viaţă  şi  le  aude  la  biserică 
—  ca  şi  când  religia  în  şcoala  primară  şi  secundară  (dar 
par’că  acesta  i-ar  fi  rostul  în  cea  superioară?  vorbă  să 
fie !)  are  să  facă  filosofie  şi  etimologie  comparată,  nu  edu¬ 
caţie,  nu  interiorizare  pentru  o  mai  târzie  exteriorizare  a 
ei  (vezi :  „Ebreii"  din  manualele  de  religie  faţă  de  „Evreii1* 
din  limbajul  curent,  din  ziare  şi  din  cărţile  de  cultură  pro¬ 
fană  ş.  a.J.  Ţara  pedagogiei  găseşte  că  e  foarte  binevenit 
şi  pentru  şcoala  primară  un  manual  de  religie,  lucrat  şi 
editat  în  condiţii  superioare. 

Iată  dar  ce  ne  face  să  amintim  şi  de  un  manual  de 
şcoală  primară :  gândul  că  poate  s’ar  găsi  cineva  şi  la  noi 
s’o  rupă,  în  această  privinţă,  cu  practica  de  până  acum,  că 
preţul  manualelor  noastre,  din  mila  autorilor  şi  a  editorilor 
şi  cu  binecuvântata  aprobare  tacită  a  organelor  noastre  de 
sus,  întrec  uneori  binişor  pe  cele  din  Germania.  Qb.  M. 

♦ 

Dr.  Corist.  N.  Tomescu,  profesor  universitar:  Mitropo¬ 
litul  Grigorie  IV  al  Ungrovlahiei.  Chişinău,  310  pag.  form. 
mare. 

Autorul  ni-este  cunoscut  prin  entusiasta  şi  rodnica  sa 
activitate  desfăşurată  în  Arhiepiscopia  Basarabiei.  înalt 
Prea  Sfinţitul  Gurie  şi-a  recrutat,  încă  dela  începutul  păsto- 
rirei  Sale,  câţiva  teologi  de  elită  cu  care  a  început  opera 
cea  mare  şi  grea  de  culturalizare  creştină  şi  naţională  a 
scumpei  noastre  provincii  moldoveneşti  de  dincolo  de  Prut^ 

Unul  dintre  aceştia  este  şi  dl  Dr.  C.  Tomescu  autorul 
lucrării  de  care  ne  ocupăm  şi  care  a  dat  cu  prisosinţă  o 
dovadă  şi  de  talentul  său  în  treburile  administrative  bise¬ 
ricească  şi  în  cele  ştiinţifice  şi  culturale. 

Studiul  asupra  vieţii  şi  operii  Mitropolitului  Grigore 
IV.  întemeiat  pe  documente  şi  date  sigure,  culese  cu  grije 

şi  purtate  de  autor  ani  întregi,  elucidează  un  capitol  im¬ 
portant  din  viaţa  bisericii  noastre  româneşti. 

Mitropolitul  Grigore  IV.  a  fost  un  vlădică  râvnitor  de 
cultură  şi  cu  o  mare  dragoste  de  biserică  şi  de  neam. 
Atâtea  chestiuni  şi  probleme  care  ni  se  pun  nouă  celor  de 
azi,  au  preocupat  pe  vrednicul  vlădică  —  care  le-a  găsit 
şi  deslegări  fericite. 

Făgăduind  să  revenim  asupra  preţioasei  lucrări  a  d-lui 
Dr.  C.  Tomescu  printr’o  recenzie  de  aprofundare,  ne  mul¬ 
ţumim  deocamdată  s'o  recomandăm  cu  toată  căldura  cleri¬ 
cilor,  profesorilor  şi  studenţilor  noştri  în  teologie,  care  ca 
şi  noi,  după  citirea  ei,  vor  fi  recunoscători  distinsului  teolog 
şi  istoric  care  ne-a  dăruit- o. 

Urăm  domnului  profesor  Tomescu  şi  pe  viitor  o  acti¬ 
vitate  tot  atât  de  bogată  ca  cea  desfăşurată  până  azi  pentru 
binele  bisericii  şi  neamului  nostru.  Dr.  Gr.  Cr. 

* 

Prof.  Dr.  Ştefan  Ţancov,  Ustroistvoto  na  rumânscata 
pravoslavna  tărcva,  Sofia,  1927.  Ed.  autorului.  (Repro¬ 
ducere  din  „Anuarul  universităţii  din  Sofia",  Facultatea 
teologică  1926. 

Organizarea  unitară  a  Bisericii  ortodoxe  din  cuprinsul 
României  întregite  a  fost  un  eveniment  de  importanţă  de¬ 
osebită.  El  a  fost  subliniat  după  cuviinţă  şi  în  străinătate. 
Amintind  acest  lucru  nu  ne  gândim  numai  Ia  ştirile  sau 
articolele  publicate  de  gazetele  străine  despre  legea  de  orga¬ 
nizare  a  Bisericii  noastre,  ci  ne  gândim  mai  ales  la  studiile 
ample  ce  s’au  scris  în  străinătate  cu  privire  la  această 
chestiune. 

Noi  nu  cunoaştem  din  ele  decât  două:  unul  al  părin¬ 
telui  Criveanu,  publicat  în  revista  religioasă  „Foi  et  vie" 
din  Paris,  şi  altul  al  profesorului  Dr.  Şt.  Ţancov  dela  facul¬ 
tatea  teologică  din  Sofia.  Cu  acesta  din  urmă  ne  ocupăm 
în  rândurile  de  mai  jos. 

Lucrarea  cuprinde  patru  capitole.  întâiul  tratează  de¬ 
spre  părţile  constitutive,  unirea,  şi  numărul  credincioşilor 
Bisericii  ortodoxe  române-,  al  doilea  despre  Autocefalie, 
Patriarhat,  Raportul  Bisericii  ort.  rom.  cu  celelalte  Biserici; 
al  treilea  despre  problemele  moştenite  din  trecut  de  bise¬ 
rica  actuală,  caracterul  şi  principiile  legii  de  organizare  a 
Bisericii  ort.  române  ;  al  patrulea  despre  legile  de  după  uni¬ 
ficare  şi  despre  importanţa  acestora. 

In  aceste  patru  capitole  autorul  face  un  sumar  dar 
complect  istoric  al  desvoltării  Bisericii  ortodoxe  române 
(până  la  unire,  pe  provincii  —  după  unire,  la  un  Ioc],  ana¬ 
lizează  temeinic  legea  de  organizare  unitară  a  Bisericii, 
recunoscându-i  incontestabila  ei  superioritate. 

Despre  Biserica  din  Ardeal  [autorul  îi  zice:  Biserica 
Sibiană)  vorbeşte  pe  larg  şi  deosebit  de  elogios.  Ii  scoate 
la  iveală  temeinicia  organizaţiei  cuprinse  în  Statutul  organic 
al  marelui  mitropolit  Andreiu  Şaguna.  Această  organizaţie 
a  avut,  pe  lângă  importanţa  ei  pentru  viaţa  bisericească, 
o  covârşitoare  importantă  naţională :  a  solidarizat  clerul  şi 
poporul  în  lupta  pentru  apărarea  ortodoxiei  şi  a  românis¬ 
mului  din  cuprinsul  Ungariei.  Graţie  superiorităţii  sale 
multiple  biserica  ardeleană  a  devenit  „cel  mai  activ  ele¬ 
ment  creator"  în  organizarea  unitară  a  Bisericii  ortodoxe 
din  România  mare. 

Studiul  dlui  Ţancov,  una  dintre  cele  mai  remarcabile 
competenţe  în  materie  de  drept  şi  organizaţie  bisericească, 
va  risipi  —  suntem  siguri  —  nedumiririle  şi  regretele  celorce 
prin  adoptarea  statutului  Şagunian  se  temeau  de  „protestan- 
tizarea"  noastră ;  iar  celorce  au  luptat  pentru  izbânda 
acestui  statut  şi  în  legea  de  unificare  a  Bisericei  române  — 
le  va  spori  mândria. 

Anton  Huonder,  La  picioarele  Mântuitorului,  scurte 
meditaţii  pentru  preoţi.  Voi.  L — Ziua  lucrului  —  Prelucrare 
pentru  clerul  ortodox  român  de  loan  Moşoiu ,  profesor  la 
liceul  ortodox  român  „Andreiu  Şaguna"  din  Braşov.  Sibiu. 
1927.  Tip.  Arhidiecezană.  Pag.  205.  Preţul  Lei  80. 

Această  carte  tradusă  cu  o  remarcabilă  limpezime  de 
harnicul  profesor  I.  Moşoiu  dela  Liceul  „Andreiu  Şaguna" 
din  Braşov  şi  tipărită  sub  îngrijirea  directă  a  I.  P.  St  nostru 
părinte  Mitropolit  Nicolae,  este  unul  dintre  cele  mai  minu¬ 
nate  manuale  de  pastorală.  Pus  la  îndemâna  strădalnicei 
noastre  preoţimi,  el  va  fi  în  stare  să  desgroape  comori 
nebănuite  din  înţelepciunea  Scripturilor  sfinte  şi  să  trezească 
în  inima  cititorului  entuziasmul  misionar  chemat  sa  aducă 
sufletele  tot  mai  mult  la  picioarele  Mântuitorului. 

Căci  meditaţiile  scurte  cari  alcătuesc  cartea  sunt  frân¬ 
turi  exegetice,  tălcuiri  practice  din  cuvintele  sf.  Scripturi  — 
cuvinte  anume  alese  pentru  a  lămuri  şi  a  soluţiona  toate 
problemele  mari  ale  păstoririi  duhovniceşti. 

Sinteza  acestor  lămuriri  pastorale  ne  dă  chipul  celui 
mai  desăvârşit  păstor,  care-a  fost  şi  va  rămânea  pentru 
toate  vremile:  însuşi  Mântuitorul  nostru  Isus  Hristos. 

Dată  fiind  importanţa  acestei  cărţi  —  ea  a  fost  trimisă 
oficial  tuturor  preoţilor  din  arhidieceză.  Ceilalţi  o  pot  co¬ 
manda  dela  librăria  arhidiecezană  din  Sibiu. 

* 

Olimpiu  Boitoş:  Activitatea  Iui  Slavici  la  „Tribuna" 
din  Sibiu.  Cluj.  1927.  Editura  Rev.  „Societatea  de  mâine" 
Pag.  78.  Preţul  60  Lei. 

De  atâtea  ori  s’a  subliniat  adevărul,  că,  în  ceeace  pri¬ 
veşte  ziaristica.  Ardealul  se  găseşte  într'o  stare  de  vădit 
regres  faţă  de  trecut.  S’au  căutat,  fireşte,  şi  esplicaţii-  Şi 
na  fost  greu  să  se  găsească:  Greutăţile  vieţii  de  după 
răsboiu,  criza  economică,  criza  culturală,  împrăştierea 
oamenilor  de  condeiu,  setea  de  căpătuială,  lipsa  de  idealism 
jertfelnic,  concurenţa  gazetelor  din  capitala  României  în¬ 
tregite,  etc.  etc. 

In  fiecare  din  aceste  esplicaţii  este  o  parte  de  adevăr. 
Dar  toate  la  un  loc  nu  sunt  în  stare  —  ori  cel  puţin  n’ar 
trebui  —  să  justifice  regresul  cultural  al  gazetăriei  ardelene. 
De  aceea,  cumpănind  greutăţile  vieţii  de  dinainte  de  răsboiu 
cu  cele  de  astăzi,  şi  posibilităţile  de  ale  învinge  —  dar  mai 
ales  cumpănind  postulatele  zilelor  de  azi  —  te  cuprinde, 
inevitabil,  o  crudă  desamăgire  şi  cauţi  să  evadezi  din  pre¬ 
zent  în  trecut,  ori  să  te  consolezi  cu  nădejdea  într’un  viitor 
mai  bun. 

Aceste  reflexii  mi  ie-a  sugerat  cetirea  aşa  de  intere¬ 
santei  cărţi  scrise  cu  o  remarcabilă  claritate  şi  iscusinţă 
literară  de  dl  O.  Boitoş,  asupra  activităţii  lui  Slavici  la 
„Tribuna"  din  Sibiu. 

Incadrându-1  în  epoca  de  entuziasm  cultural  al  timpului 
în  care  s’a  zămislit  „Tribuna”,  autorul  cărţii  ne  reliefează 
personalitatea  gazetărească-culturală  a  lui  Slavici,  şi  pre¬ 
stigiul  ce  şi  l-a  câştigat  prin  activitatea  neobosită  pe  care 
a  desfăşurat-o  la  „Tribuna”,  al  cărui  prim  director  a  fost. 
Expunerea,  pe  cât  de  clară,  pe  atât  de  documentată,  este 
ea  însăşi  un  document  al  unei  munci  din  cale-afară  de 
preţioase. 

Peste  incontestabila  valoare  ştienţifică,  lucrarea  dlui 
Boitoş  ne-aduce  aminte  a  nu  ştiu  câtă  oară  de  necesitatea 
unei  gazete  culturale  ardeleneşti,  care  să  nu  izvorască 
numai  decât  din  bugetul  ministerului  cultelor,  ci,  mai  ales, 
din  entuziasmul  cultural  al  unui  grup  de  scriitori  devotaţi 
şi  din  tot  atât  de  frumosul  entuziasm  al  cetitorilor  iubitori 
de  cultură. 

♦ 

Prof-  Di\.  Gr.  Cristescu :  Semănături  de  primăvară. 
Gânduri  închinate  tineretului.  Sibiu.  1927.  Edit.  Autorului. 
Pag.  78.  Lei  40. 

O  îndoită  împrejurare  —  numele  autorului  şi  titlul 
cărţii  —  ne  scuteşte  de  o  lungă  analiză  şi  recomandare  a 
noutăţii  literare  zămislite  de  prodigioasa  activitate  a  atât 
de  cunoscutului  profesor  dela  Academia  „Andreiana”. 

Titlul  atât  de  sugestiv  al  cărţii  ne  aduce  aminte  de 
semănăturile  de  primăvară,  făcute  de  ţăranul  nostru  harnic 
în  ogorul  învăluit  în  belşugul  razelor  de  soare  şi  udat  de 

ploaia  binecuvântată.  Semănături  proaspete,  semănături 
delicate,  semănături  zămislitoare  de  nădejdi... 

„Semănaţi !“  trebue  să  fie  cuvântul  de  ordine  al  tuturor 
celor  chemaţi  să  poarte  grija  creşterii  tineretului  nostru. 

Căci  numai  „desţelinind  ţarina  sufletelor**  şi  făcând 
„semănături  de  primăvară"  vom  ajunge  la  îmbucur ătoar ea 
„renaştere  prin  Hristos”  a  tineretului  nostru,  numai  astfel  vom 

a 'unge  să  culegem  în  viaţa  naţională  roadele  îmbelşugate 
e  „Floriilor”,  „Paştilor"  şi  „Rusaliilor"  tineretului  —  nă¬ 
dejdea  şi  izbăvirea  neamului  nostru.  Dar  tocmai  pentru  a 
ajunge  ia  aceste  roade  tinerele  vlăstare  ale  României  tre- 
buesc  ferite  de  „tentaţia  uliţei"  de  „idolatria  sportivă”  de 
ispita  „literaturii  de  instigaţie  sexuală”,  de  prăpădul  „alco- 
holismului”  ucigător  al  sănătăţii  trupeşti  şi  sufleteşti,  de 
„obsesia  modei”  care  adeseori  nu  însemnează  decât  „ne¬ 
gaţia  gustului,  negaţia  frumosului,  negaţia  utilului,  negaţia 
eleganţei".  In  schimb  suntem  datori  să  îndrumăm  tineretul 
nostru  spre  adevăratele  recreaţii,  să-i  arăm  calea  adevă¬ 
ratei  culturi  fericitoare  — prin  ispitirea  „Scripturilor  sfinte” 
prin  apropierea  de  sf.  Potir  şi  peste  tot  prin  povăţuirea  lui 
spre  mai  multă  spiritualitate. 

O,  dar  oricât  aş  spicui  din  ogorul  aşa  de  simpatic 
semănat  al  acestei  broşuri,  sânt  convins  că  naş  face  decât 
lucrul  celuice  culege  spice  dintr’un  lan,  care  trebue  secerat 
cu  grije  —  integral.  Roadele  semănăturilor  de  primăvară 
se  culeg,  de  obiceiu  toamna.  Ingriji-se-vor  logofeţii  să  scoată 
la  toamnă  secerători  în  ţarină?  Prof.  N.  Colan. 


CRONICA. 


Pentru  mănăstirea  Brâncoveanu.  In  paginile  acestei 
reviste  s’a  mai  scris  despre  superioara  înţelegere  cu  care 
a  fost  întâmpinată  iniţiativa  L  P.  S.  Mitropolit  Nicolae  de 
a  reclădi  mănăstirea  lui  Constantin  Vodă  Brâncoveanu 
dela  Sâmbăta  de  sus. 

Avem  deosebita  bucurie  de  a  constata  că  sumele 
adunate  spre  acest  scop  dela  cucernicii  credincioşi  — 
preoţi  şi  mireni  deopotrivă  —  au  trecut  de  două  milioane 
lei.  Şi  „Telegraful  Român"  continuă  cu  publicarea  noilor 
danii. 

Intre  cei  mai  noi  ctitori  ai  sfântului  locaş  amintim  pe 
dl  llie  N.  Lungulescu,  prim-procuror  la  Sf.  Gheorghe,  care 
a  colectat  frumoasa  sumă  de  10,000  de  Lei.  In  fruntea 
listei  stă  însuşi  dsa,  cu  o  danie  de  5000  de  Lei. 

Devotatul  fiu  al  Bisericii  şi  entuziastul  apologet  Ia 
ortodoxiei  a  trimis  I.  P.  S.  Mitropolit  Nicoiae  —  odată  cu 
amintitele  danii  —  şi  o  scrisoare,  pe  care  pentru  deose¬ 
bita  frumseţe  de  simţire  şi  adâncime  de  cugetare  creşti¬ 
nească  o  reproducem  integral. 

Iată  ce  scrie  dl  prim-procuror  I.  Lungulescu: 

„Cu  bucuria  negrăită  a  faptei  realizate,  dar  cu  sufletul 
cuprins  de  amărăciune  pentru  neputinţa  lucrurilor  mai  mari 
decât  acesta,  respectuos  Vă  înaintez  suma  de  10.000,  — 
rezultat  al  listei  de  subscripţie  Nr.  2  şi  a  carnetului  de 
cărămizi  Nr.  333,  cu  care  aţi  binevoit  a  mă  învrednici  spre 
adunare  de  ofrande  pentru  refacerea  sfintei  Mănăstiri 
Brâncoveneanu  dela  Sâmbăta  de  sus,  —  Făgăraş. 

Este  evident,  I.  P.  Sf.,  că  societatea  noastră  de  azi 
este,  în  parte,  bântuită  de  viţiuri  fundamentale.  Este  evi¬ 
dent  că  un  relativ  haos  moral  domină  viaţa  individuală  în 
specie,  ca  şi  cea  socială  în  genere.  Şi  este  iarăşi  tot  aşa 
de  evident  că  situaţia  aceasta  nu  numai  că  împuţinează 
energiile  creatoare  şi  virtuţile  lucrative  ale  neamului,  dar 
îl  şi  precipită,  cu  rapiditate  crescândă  şi  fatală,  spre  de¬ 
clinuri,  —  inevitabile  poate,  —  şi  în  energia  sa  fizică  şi  în 
vigoarea  sa  morală,  —  elemente  ce  singure  îi  constitue 
pârghia  de  susţinere,  de  progres  şi  de  perfecţionare. 

Şi  dacă  este  aşa,  orice  reprezentant  fidel  al  neamului 
acestuia  trebue  să  caute  cauza  maladiei  de  care  el  su¬ 
fere,  şi  să  găsească,  urmându-1  cu  încăpăţânare,  remediul 
înlăturării  ei. 

Cauza?  Dar  cine  n'o  vede? 

Ci  gonit-am  spiritul  cel  bun  din  fiinţa  noastră,  înlătu¬ 
rat- am  pe  Dumnezeu  din  sufletele  noastre,  alungat-am  cre¬ 
dinţa  cea  adevărată  din  inimile  noastre,  înmormântat-am 
religia  cea  vie,  —  a  mântuirii  prin  Biserică,  —  din  viaţa 
noastră. 

Remediul?  Dar  ce  minte  puţin  înlelegătoare  nu-1 
prinde,  nu-1  simte,  nu-1  vede,  nu-1  cunoaşte  ? 

Revină  în  sufletele  sceptice,  reîntoarcă-se  în  inimile 
păgâne  ale  veacului  nostru,  raza  salvatoare  a  credinţei  de 
altădată,  —  şi  mântuirea  e  asigură. 

Căci  religia  nu  e  doar  un  simplu  mijloc,  —  cum  ar 
zice  cei  „săraci  cu  duhul"  şi  seci  cu  inima  —  bieţi  omni¬ 
potenţi  ai  zilei  prin  mizerabila  tărie  a  banului  ce  nare  ca¬ 
litate  decât  prin  cantitatea  aritmetică  a  pungii  pline  de  ar¬ 
ginţi,  —  religia  nu  e  deci  un  simplu  mijloc  de  a  ţine  în 
frâu  pe  cei  naivi  şi  proşti,  —  ci  e  operă  de  înălţare,  operă 
de  perfecţionare  morală  a  unei  vieţi  pline  de  scăderile 
trupului  şi  copleşită  de  impurităţile  lutului  din  care  necesar 
cu  toţii  croiţi  sântem. 

Religia  e  puntea  de  trecere  dela  cele  de  jos  către 
cele  de  sus,  e  descătuşarea  de  lanţurile  greoaie  ale  cărnei 
spre  avântare  în  nemărginire,' e  idealizarea  progresivă  şi 
voită  a  realităţii  prin  ochii  sufletului  ce  ţintesc  Perfec¬ 
ţiunea,  e  sustragerea  dela  nimicniciile  pământului  spre 
urcare  în  seninătatea  binecuvântată  a  cerului,  religia  e 
moralizare,  e  purificare,  e  spiritualizare,  e  viata  însăşi  în 
supremul  ei  sbor  cătră  dumnezeeasca  desăvârşire  a  Celui 
ce  scăderi  nu  are. 

De  aci  valoarea  ei  cea  mare,  de  aci  importanta  aşe¬ 
zămintelor  mănăstireşti  „pe  altarul  cărora  a  ars  necon¬ 
tenit  focul  credinţei  mântuitoare”,  cum  aşa  de  frumos  sună 
apelul  I.  P.  S.  voastre,  de  aci  elanul  plin  de  evlavie 
adâncă  al  dreptcredincioşilor  spre  realizarea  măritului  act 
ce-I  întreprindeţi,  şi  tot  de  aci  admiraţia  tuturora  cu  care 
pentru  deapururi  V’ati  împodobit  numele... 

Ci  eu,  umil  serv  al  ortodoxiei  credinţe,  prin  tragedia 
Crucii  pecetluită  cu  vecinicia  biruinţii,  eu  mă  închin  cu 
smerenie  în  faţa  aceluia  ce,  prin  gloria  faptelor  de  sfântă 
cucernicie  şi  românească  tradiţie,  îşi  consacră  viata  doar 
forţelor  acelora  permanente,  superioare  şi  indestructibile, 
ale  spiritului,  care,  pătruns  de  credinţa  nealterată  în  Cel 
ce  „prin  moarte  a  biruit  moartea",  —  totdeauna  vivifică, 
totdeauna  luminea  ă  şi  totdeauna  înalţă... 

Sf.  Gheorghe,  3  Mai  1927. 

Al  I.  P.  S.  V.  smerit  fiu  duhovnicesc,  /.  N.  Lungu- 
lescu,  prim-procuror  —  Sf.  Gheorghe. 

* 

Trecere  la  ortodoxie.  Preotul  reformat  Ştefan  Csutak, 
absolvent  al  Academiei  teologice  ref.  şi  al  facultăţii  de  fi- 
losofie  dela  universitatea  din  Cluj,  după  o  păstorire  de  15 
ani  în  o  parohie  reformată  din  judeţul  Odorheiu,  remar- 
cându-se  ca  un  bun  păstor  şi  cu  deosebire  ca  eminent 
orator  bisericesc,  în  urma  unui  profund  studiu  teologic  şi 
în  special  cu  istorii  bisericeşti,  convingându-se  — •  după 
propria  mărturisire  —  că  adevărata  doctrimă  a  Mântui¬ 
torului  e  păstrată  în  biserica  ortodoxă,  în  1920  a  renunţat 
la  postul  de  preot  ce-I  ocupa  şi  a  trecut  la  biserica  orto¬ 
doxă  cu  întreaga  sa  familie,  soţie  şi  2  fetiţe,  dedicându-se 
carierii  învăţător  eşti. 

Toată  truda  reformaţilor,  (clerici  şi  mireni,  prieteni 
şi  rudenii]  de  a-1  abate  dela  acest  pas,  a  fost  zadarnică. 

Nu  s’a  clătinat  nici  un  moment  în  hotărârea  luată. 

Spre  a-şi  însuşi  temeinic  limba  română,  a  funcţionat 
2  ani  ca  învăţător  într’o  comună  din  Moldova,  iar  din  anul 
trecut  funcţionează  împreună  cu  soţia  sa  la  şcoala,  primară 
de  stat  secţia  româneasca  din  Micfalău  (judeţul  Trei-scaune]. 

4* 

Devenind  parohia  noastră  de  acolo  vacantă  şi  cerându-I 
credincioşii  de  preot,  după  îndeplinirea  preparativelor  ne¬ 
cesare  şi  după  prestarea  examenului  de  cualificaţiune  preo¬ 
ţească,  conform  cerinţelor  Statutului  organic,  I.  P.  S.  Sa 
Mitropolitul  nostru  Nicolae  l*a  hirotonit  întru  preot  şi  l-a 
aşezat  administrator  în  aceea  parohie. 

Iar  astăzi,  fostul  preot  reformat,  părintele  Ştefan  ve¬ 
steşte  cuvântul  lui  Dumnezeu  şi  săvârşeşte  slujbele  dum- 
nezeeşti  în  graiul  românesc 'credincioşilor  din  Micfalău. 

Felicităm  pe  noul  lucrător  în  via  Domnului,  dorindu-i 
ca  la  sfântul  altar,  al  vechei  biserici  ortodoxe,  să-şi  afle 
mângăerea  şi  mulţumirea  sufletească  pe  care  a  căutat-o 
şi  să  se  arete  vrednic  de  darul  primit  „Telegr,  Român". 

* 

Adunările  eparhiale.  In  conformitate  cu  dispoziţiile 
legii  de  organizare  unitară  a  Bisericii  ortodoxe  române 
adunările  eparhiale  s’au  ţinut  anul  acesta  în  Dumineca  Sa- 
marinencii.  Interesul  pe  care  aleşii  clerului  şi  ai  poporului 
l-a  dovedit  faţă  de  aceste  adunări  este  de-a  dreptul  îm¬ 
bucurător.  Problemele  cari  formează  miezul  vieţii  noastre 
bisericeşti  au  fost  discutate  temeinic,  căutându-se  soluţii 
fericite.  N’au  lipsit  aproape  în  nici  o  eparhie  nici  iniţia¬ 
tivele  menite  să  canalizeze  viaţa  bisericească  spre  tot  mai 
mult  progres. 

Năzuinţele  se’ndreaptă  mai  ales  spre  creiarea  tot  mai 
multor  instituţii  ale  Bisericii,  spre  potenţarea  disciplinei 
în  cler  şi  popor,  spre  culturalizarea  satelor  noastre,  spre 
tot  mai  îngrijită  creştere  a  tineretului,  spre  organizarea 
luptei  împotriva  sectelor  religioase,  spre  trezirea  entuzi- 
asmului'misionar  în  sufletul  clerului  şi  al  poporului  nostru. 

In  general  remarcăm  faptul,  că  sinoadele  eparhiale  îşi 
limitează  preocupările  tot  mai  mult  la  terenul  vieţii  reli- 
gioase-culturale.  (Vorbim  de  sinoadele  ardelene)  Şi  e  bine 
că  se  purcede  astfel.  Până  Ia  unirea  politică  a  provinciilor 
româneşti,  toată  viaţa  românească  se  scurgea  în  matca 
bisericii.  Activitatea  sinoadelor  eparhiale  era  mai  largă 
în  suprafaţă.  Dar  ceeace  pierde  astăzi  în  suprafaţă,  câş- 
ştigă  în  adâncime.  Iar  adâncirea  problemelor  de  natură 
religioasă  şi  culturală  nu  poate  decât  să  fructifice  în  duh 
creştinesc  întreaga  viaţă  naţională  a  neamului  nostru. 

*  Neculce. 

Legea  de  armonizare  şi  funcţiile  bisericeşti.  Legea 
armonizării  retribuţiilor  bugetare  a  fost  votată  şi  promul¬ 
gată.  Pentru  cetitorii  noştri  spicuim  ceeace  îi  interesează. 

Legea  aceasta  în  principiu  face  următoarea  clasificare : 
funcţiuni  şi  funcţionari  cu  şcoala  primară,  cu  gimnaziul  (şi 

cele  asimilate]  cu  liceu,  inclusiv  bacalaureatul  {maturitate) 
şi  cele  asimilate  cu  liceul  [seminarii,  şcoli  normale,  comerţ 
sup.  şi  meserii  sup.],  cu  licenţa  (şi  orice  specialitate  care 
reclamă  bacalaureat  şi  trei  ani  de  pregătire]  şi  cu  doctoratul. 

Ar t.  22  precizează : 

Titlul  de  doctor  sau  echivalentul  lui  intră  în  tipul  9  de 
retribuţiune ;  cel  de  licenţiat  sau  echivalentul  lui  Ia  tipul  8 ; 
cel  de  bacalaureat  sau  echivalentul  său  la  tipul  2,  şi  în  ca¬ 
zurile  escepţionale  prevăzute  la  art.  38  al  statutului  func¬ 
ţionarilor  publici,  absolvenţii  de  gimnaziu  (4  ci.)  se  vor 
putea  primi  în  tipul  2  de  retribuţiune. 

Art.  23  spune: 

Funcţionarii  cari  au  titlul  de  doctor  sau  licenţiat  sau 
echivalentul  lor,  pot  fi  avansaţi  până  la  cel  mai  înalt  tip 
de  retribuţiune  al  ierarhiei  în  care  se  găsesc ;  cei  cu  titlul 
bacalaureat  până  la  15  inclusiv;  cei  cu  gimnaziale  com¬ 
plete  până  Ia  10  inclusiv;  cei  cu  studii  primare  până  la 
tipul  2  inclusiv. 

Cumulul  se  admite,  dând  dreptul  la  ambele  retribuţiuni, 
dacă  împreună  nu  trec  de  tipul  14  (în  valoarea  sa  hârtie], 
căci  în  cazul  că  trec,  o  treime  din  retribuţia  cea  mai  mică 
se  reţine. 

Pentru  funcţiile  unde  nu  sunt  înaintări,  se  dau  ca  echi¬ 
valent  gradaţii  de  25° , ,  tot  din  5  în  5  ani,  dela  data  de¬ 
finitivării  (un  an  dela  intrarea  în  funcţie)  şi  pentru  profe¬ 
sori  dela  data,  când  ajunge  titular  provizor.  (Anii  de  su¬ 
plinitor,  nu  se  mai  consideră  la  gradaţii].  Se  suprimă  toate 
gradaţiile  de  merit. 

Temporal,  până  se  va  ajunge  la  echivalentul  lefii  aur 
sau  la  leafa  aur,  se  mai  dă  un  supliment  fix  de  familie  de 
200  lei  hârtie  după  soţie  şi  după  fiecare  copil  [până  la  3] 
minor  sau  major,  care  nu  câştigă  încă  nimic,  —  şi  un  su¬ 
pliment  de  localitate  (chirie)  de  25  7,.  retribuţia  hârtie  în 
Bucureşti,  15 1  „  în  urban  I  şi  10  ’  0  în  urban  U ;  la  sat  nimic. 

Reţineri  se  fac  de  10 ‘7  la  fondul  de  pensii  după  toată 
retribuţia  afară  de  suplimentul  de  localitate,  şi  de  5  ca 
impozit  iar  după  întreaga  retribuţie  însă  acuma  exclusiv 
suplimentul  de  familie  şi  cel  de  localitate. 

Aceste  principii,  după  lege,  se  aplică  funcţiilor  bise¬ 
riceşti  în  chipul  următor: 

Preoţii  cu  seminarul  inferior  (4  clase)  încep  la  tip.  2 
şi  primesc  numai  2  gradaţii;  tip  2=120  lei  aur  lunar  (în 
1927  =  2560  lei). 

Preoţii  cu  seminarul  complet  (8  cl.],  tip  4  cu  4  gradaţii , 
tip  4  =  175  lei  aur  (în  1927  fac  :  3200  lei  hârtie). 

Preoţii  cu  institutul  teologic  (Ardeal)  ori  seminarul  cu 

10  clase  din  Basarabia,  tip  6  cu  gradaţiile  legale ;  tip  6 
=  250  lei  aur  (azi  :  3920  lei  h.j. 

Preoţii  cu  institutul  teologic  şi  bacalaureat,  tip  7  şi 
gradaţiile  ;  tip  7  =  300  lei  a.  [azi  :  4330  lei  hi 

Preoţii  licenţiaţi,  tip  8  şi  gradaţii ;  tip  o  =  350  1.  a. 
(azi  :  5050  1.  h.). 

Preoţii,  doctori  în  teologie,  tip  9  şi  gradaţii  =  400  1. 
a.  (azi  :  5440  1.  h.J. 

Pentru  preoţi  s  au  admis  de  lege  4  gradaţii  de  25"  „ 
la  retribuţia  aur.  La  sumele  de  sus  se  adaugă  deci  supli¬ 
mentul  de  familie.  Nicăiri  nu  se  pomeneşte  ae  o  scădere 
din  această  retribuţie  a  celorlalte  venite. 

Protopopii  primesc  pentru  serviciul  de  protopop  încă 
2  gradaţii  în  plus,  iar  subprotopopii  1  gradaţie. 

Revizorul  eclesiastic  intră  la  tip  14  =  700  lei  aur 
(10500  Iei]  şi  poate  avansa  până  Ia  tip  20  =  1300  lei  aur 
(19500  Iei  h.). 

Consilierii  eparhiali  şi  mitropolitani  şi  vicarii  ep.,  încep 
ta  tip  15  =  775  1.  a.  [11620  lei  h.l  şi  pot  avansa  până  la 
tip  21  =  1450  1.  a.  (21750  lei  h.]. 

Consilierii  patriarhiceşti  şi  vicarii  arhierei  tip  22  dar 
fără  avansări  sau  gradaţii  =  1550  lei  a.  [23250  lei  h.]. 

Episcopii  tip  25  fără  gradaţii  =  2200 1.  a.  (33,000  lei  h.l. 

Metropoliţii  tip  27  fără  gradaţii  =  2750  1.  a.  [43820 
lei  h.J. 

3atriarh  tip  29  fără  gradaţii  =  4000  1.  a.  [66000  1.  h.). 

'  3rofesorii  de  religie  de  şcoli  secundare  cu  titlul  pro- 
vizor  tip  8  =  350  I.  a.  [urban  II :  5650  lei  h.,  urban  I  5950 
lei],  profesorii  de  religie  definitivi  tip  9=400  Iei  a.  (u.  II: 
6090  Iei  h.,  u.  I:  6400  lei  h.] ;  profesorii  de  religie  fără 
parohii  şi  cu  număr  egal  de  ore  cu  al  celorlalţi  profesori 
sunt  egali  în  retribuţii  cu  colegii  lor,  deci  cel  provizor  are  :  tip 

11  =  520  1.  a.  (u.  II:  7650  1.,  u.  I:  8060  lei],  cei  cu  titlul 
definitiv,  tip  12  —  580  1.  a.  (u.  II:  8540  lei  şi  u.  1 :  8990  lei] ; 
agregaţii  (profesorii  de  academii]  tip  17  =  950  1.  a.  [azi 
14250  lei  h.].  La  aceste  sume  se  adaugă  5  gradaţii  de  câte 
25  „  plus  suplimentul  de  familie. 

Aici  sau  însemnat  numai  sumele  ce  se  vor  lua  la 
mână  (în  lei  hârtie]  în  anul  curent.  In  anul  acesta  grada¬ 
ţiile  aur  se  înmulţesc  cu  un  coeficient  mai  mic  decât  leafa 
şi  anume :  pentru  preoţi  cu  10,  pentru  profesorii  secundari 
cu  9,  pentru  agregaţi  cu  8,  şi  se  scade  din  sumă  15  /„  re¬ 
ţineri. 

Proiesorii  de  religie  de  şcoale  secundare  cu  titlul  pro¬ 
vizor  rămân  în  tipul  de  retribuţie  8  până  la  modificarea 
legii  de  organizare  respectivă.  Pr.  Gh.  Maior. 

Note  şi  informaţii. 

Hotărârea  guvernului  de  a  semna  concordatul  a  stârnit 
un  formidabil  val  de  proteste  din  partea  corporaţiilor  bi¬ 
sericeşti  şi  din  partea  multor  organe  de  presă.  Ţara  a 
simţit  instinctiv  primejdia  concordatului,  din  care  ea  nu 
poate  decât  pierde,  şi  a  reacţionat  după  cuviinţă.  Proiec¬ 
tatul  act  anticonstituţional  nu  sa  realizat  până  acuma  —  şi 
nici  nu  credem  că  se  va  realiza.  Nici  o  putere  din  afară 
nu  va  putea  sili  —  credem  —  un  guvern  românesc  să  în¬ 
cheie  un  concordat  care  lezează  suveranitatea  naţională  şi 
-  dă  prilej  de  bănuială,  că  în  ţara  românească  libertăţile  şi 
drepturile  diferitelor  culte  n’ar  fi  garantate  decât  prin  in¬ 
tervenţiile  unor  factori  externi. 

Noi  am  mai  spus-o  fără  reticenţe :  libertatea  şi  pro¬ 
tecţia  deopotrivă  a  diferitelor  culte  din  România  e  garan¬ 
tată  prin  constituţia  ţării.  Iar  precizarea  amănunţită  a  ra¬ 
portului  dintre  singuraticele  culte  şi  stat  cade  în  atribuţiile 
exclusive  ale  parlamentului  chemat  să  pregătească  cât 
mai  degrabă  legea  cultelor. 

Biserica  ortodoxă,  ai  cărei  credincioşi  formează  ma¬ 
joritatea  covârşitoare  a  cetăţenilor  României  întregite  {prin 
jertfa  lor!)  şi-a  spus  cuvântul:  nu-i  trebue  nici  un  fel  de 
concordat!  Nu  fiindcă  ar  dori  să-şi  păstreze  „privilegiul'1 
exclusiv  de  biserică  „leneşă,  funcţionărească  şi  bugetivară" 
cum  a  crezut  de  cuviinţă  s’o  numească  cel  mai  recent  apo¬ 
loget  al  concordatului,  dl  Nae  Ionescu  dela  ziarul  „Cu¬ 
vântul",  ci  fiindcă  ea  nu  poate  îngădui  ca  prin  acte  anti¬ 
constituţionale  să  i  se  sporiască  năcazurile  pe  cari  i  le-au 
creiat  stăpânirile  străine.  Căci  trebue  să  recunoască  ori¬ 
cine,  că  sub  raportul  sprijinului  ce-1  acordă  statul  dife¬ 
ritelor  biserici  din  România,  Biserica  ortodoxă  este  şi  astăzi 
cea  mai  maşter  tratată  —  cu  tot  titlul  „dominanţei"  ce  i 
s’a  acordat  în  constituţia  ţării.  Acest  adevăr  paradoxal  l-a 
recunoscut,  pare-mi-se,  şi  dl  Nae  Ionescu. 

Noi  nu  ne  revendicăm  nici  un  privilegiu.  Dar  să  ni  se 
îngădue  să  nu  dorim  nici  permanentizarea  şi  sporirea  pri¬ 
vilegiilor  altora  —  nici  chiar  a  catolicilor,  cari  ieri  ne  surpau 
mănăstirile  şi  bisericile  şi  înfundau  cu  noi  temniţele,  pen- 
truca  azi,  în  România  mare,  să-şi  bată  joc,  în  chip  obraznic, 
de  scumpul  nostru  rege  desrobitor. 

Inc'odată  deci:  noi  nu  dorim  nici  un  fel  de  privilegii, 
ci  dorim  ceeace  avem  dreptul  să  pretindem :  cuvenita  rec¬ 
tificare  a  tuturor  nedreptăţilor  ce  ni  sau  făcut  într’o  mie 
de  ani. 

Şira  spinării  ni  s’a  încovoiat,  ce  e  drept,  într’o  mie  de 
ani  de  iobăgie.  De  ce  se  vor  fi  supărând  unii  oameni,  dacă 
ea  totuşi  nu  şi-a  pierdut  orice  sensibilitate?!... 

* 

La  banchetul  dat  cu  prilejul  instalării  noului  episcop 
catolic  al  Timişoarei  s’a  întâmplat  un  scandal,  care  prin 
înalta  situaţie  socială  a  celuice  l-a  ztârnit  poate  fi  socotit 
aproape  fără  precedent. 

La  acest  banchet  s’au  rostit  —  ca  la  toate  banchetele 
—  mai  multe  toasturi.  Prefectul  judeţului  a  toastat  pentru 
sănătatea  M.  S.  Regelui.  După  acest  toast  fiecare  oaspe 
cu  obraz  trebuia  să  închine  pentru  Regele  Ţării.  Ei  bine, 
contele  Majlâth,  episcopul  catolic  dela  Albâ-Iulia  şi  şeful 
întregei  biserici  catolice  din  Transilvania,  n’a  găsit  de  cu¬ 
viinţă  să  atingă  măcar  paharul,  ci  a  rămas  într o  sfidătoare 
imobilitate.  Şi  pentruca  obrăznicia  catolică  să  fie  cu  vârf, 
când  muzica  a  început  să  cânte  Imnul  regal,  acelaş  epis- 
cop-conte  s  a  sculat  dela  masă,  părăsind  în  mod  ostentativ 
sala,  în  aplauzele  furtunoase  ale  asistenţii  maghiare,  care 
striga  „Să  trăiască  episcopul  Majlâth!" 

Gestul  episcopului-conte  nu  ne  surprinde  de  loc.  Dsa 
e  doar  un  vechi  recidivist  în  necuviinţe  la  adresa  Ţării. 
De  astădată  însă  contele-episcop  s’a  întrecut  pe  sine. 

Peste  sancţiunea  cuvenită  care  va  trebui  să  i  se  aplice 
episcopului  obraznic,  dacă  guvernanţii  mai  cred  în  dato- 
rinţa  lor  de  a  apăra  prestigiul  Coroanei  şi  al  Ţării,  noi  ne 
îngăduim  o  întrebare:  Ce  s’a  ales  de  obrazul  mesenilor 
români ,  prezenţi  la  banchetul  mai  mult  decât  buclucaş?... 

* 

Adunarea  eparhială  a  arhidiecezei  de  Sibiu  a  avut 
prilejul  să  ia  cu  mare  bucurie  la  cunoştinţă  laudabila  jert- 
felnicie  a  credincioşilor,  cari  în  anul  1926  au  făcut  pentru 
Biserică  şi  instituţiile  ei  donaţii  cari  reprezintă  o  valoare 
de  5,536,995  Lei.  In  această  sumă  nu  sunt  cuprinse  colec¬ 
tele  ce  s’au  făcut  peste  an  pentru  diferite  scopuri.  Nu  este 
oare  şi  acesta  unul  dintre  cele  mai  elocvente  dovezi  ale 
renaşterii  religioase  ce  se  desfăşoară  în  sinul  sfintei  noa¬ 
stre  Biserici  ?  Evident  că  da.  El  ar  putea  fi  socotit  şi  drept 
unul  dintre  cele  mai  simple  şi  mai  massive  răspunsuri  la 
adresa  bârfitorilor,  cari  —  din  răutate  sau  din  inconştienţă  — 
nu  văd  decât  negru  înaintea  ochilor.  *  *  * 


